Faktor | Dodik: Upoznao sam Vučića, RS treba ići svojim putem i da u dogledno vrijeme donese odluku o samostalnosti\nObjavljeno: 15.02.2020. u 13:19\nČlan Predsjedništva Bosne i Hercegovine i predsjednik Saveza nezavisnih socijaldemokrata (SNSD) Milorad Dodik je nakon sastanka u Beogradu sa predsjednikom Republike Srbije Aleksandrom Vučićem i predstavnicima srpskog naroda iz regiona i Srpske pravoslavne crkve kazao da je ovaj sastanak bio prilika da se prisutni upoznaju sa novonastalom situacijom u BiH.\n- Ranije donesena deklaracija SDA, muslimanske političke partije u BiH, je da se uruši RS i ona se primjenjuje tako što su putem odluke Ustavnog suda zašli, ne samo u simbole RS-a, već i u imovinu RS-a. Nakon nekoliko presuđenih odluka da imovina pripada entitetima, sada su to poništili i prebacuju to na nivo BiH, čime se urušava RS. Za nas je to pređena crvena linija – izjavio je Dodik.\nDodao je da međunarodna zajednica, odnosno zapadne zemlje, to podržava, te da oni koji su zagovornici urušavanja RS-a tvrde da se moraju poštivati odluke Ustavnog suda BiH.\n- To, kada zađete u pravne knjige, nije ni sporno, ali imajući u vidu konfiguraciju koja je napravljena na nivou BiH to ne može nikako da buder prihvatljivo. Zato je u RS-u opće nezadovoljstvo. Mi ćemo iskoristriti sve naše institucionalne mogućnosti putem Narodne skupštine RS-a i učešćem u državnim institucijama BiH – kazao je Dodik.\nTvrdi da je obavijestio Vučića i ostale učesnike da je "u RS-u saznanje da je ovo prešlo crvenu liniju", što, kako je kazao, znači da RS treba "ići svojim putem".\n- I da odluči o svom statusu i donese u dogledno vrijeme odluku o svojoj samostalnosti. To je nešto što je logično, imajući u vidu odluku SDA, podršku zapadnih zemalja takvom ponašanju i pokušaju da se BiH unitarizuje – ocijenio je predsjednik SNSD-a.\nUnitarizacija BiH, smatra on, bi značilo stvaranje "zemlje za muslimane", u kojoj ne bi bilo mjesta za Srbe.\n- Naravno da to ne možemo da prihvatimo. Bakir Izetbegović je prije tri dana rekao da je "Ustavni sud naš mehanizam", znači mehanizam za ukidanje RS-a. Pored razumijevanja ukupnog konteksta i potrebe da se očuva stabilnost i mir, za šta se i mi zalažemo, mi nećemo pokušati uraditi nijednu mjeru koja bi dovela do destabilizacije. Mi imamo dosta institucionalnih mogućnosti da branimo svoja prava i mi ćemo to uraditi - kazao je Dodik.\nPonovo je najavio održavanje referenduma o "statusu RS-a", jer, kako je kazao, dođe trenutak u kojem narod ne može više da dozvoli da ispadaju glupi. Ukazao je na svoje neslaganje sa sastavom Ustavnog suda BiH.\nMilorad DodikUstavni sud BiHblokada institucijaAleksandar Vučić


Sve što treba da znate o instant plaćanju\nBlic\t24.10.2018 10:04\nU NBS navode da je reč o najsavremenijem platnom sistemu koji će raditi neprekidno i omogućavati prenos novčanih sredstava u roku od samo nekoliko sekundi.\n- Na uspostavljanju ovog sistema Narodna banka Srbije je radila gotovo dve godine i on predstavlja jedan od najznačajnijih projekata Narodne banke Srbije ikada. Puštanjem u rad IPS NBS sistema, Narodna banka Srbije stala je rame uz rame sa najznačajnijim finansijskim institucijama u svetu. IPS NBS sistem značajno će olakšati prenos novčanih sredstava kako građanima, tako i privredi - kažu u NBS.\nKako su naglasili, instant plaćanje predstavljaju pravu revoluciju u svetu plaćanja. Praktično, instant plaćanje znači da će zaposleni moći da podignu platu sa bankomata i vikendom i praznikom, ili noću, a da ne moraju da čekaju prvi radni dan ako je novac uplaćen u petak popodne ili pred praznike.\nNBS je istakla i da četiri banke kasne sa uvođenjem sistema instant plaćanja, pa će tako od danas u ovaj sistem biti uključene 24 od 28 banaka. Kako dodaju u NBS, preostale četiri banke priključiće se u taj sistem najkasnije do 1. aprila 2019. godine.\n"Blic biznis" vam predstavlja ključne novine koje će olakšati život, pre svega, građanima jer će u roku od samo nekoliko sekundi moći da pošalju i prime novac, zatim da pošalju novac na osnovu broja mobilnog telefona, da dobiju račune za mobilni telefon, struju, vodu, kablovsku...\nBanke koje pružaju usluge instant plaćanja imaju obavezu da omoguće izvršavanje instant plaćanja na šalterima u okviru svojih ekspozitura, kao i korišćenjem elektronskih kanala poput internet i mobilnog bankarstva. Opciono mogu i da izaberu jedno ili drugo, ali najkasnije do 1. aprila 2019. godine, nakon čega moraju omogućiti instant plaćanja klijentima na svim kanalima.\nU NBS navode da će sva plaćanja do 300.000 dinara koja klijenti označe kao hitna unošenjem slovne oznake "H" u polje hitno na nalogu biti obavljena kao instant plaćanja. Tako će za svega nekoliko sekundi onaj kome je plaćanje namenjeno dobiti sredstva na svom računu, a onaj ko plaća potvrdu da je plaćanje izvršeno i sredstva odobrena.\nDovoljan je broj mobilnog telefona\nPlatni sistem NBS takođe će omogućiti i da se prenese novac primaocu, a da se ne mora znati njegov broj tekućeg računa, već samo broj mobilnog telefona. Naime, sistem za instant plaćanja daje mogućnost da klijenti povežu broj svog mobilnog telefona sa tekućim računom, tako da ukoliko neko želi da im uplati novac, nije potrebno da zna broj tekućeg računa, već je dovoljno da ima broj telefona memorisan u svom mobilnom uređaju.\nPodaci o računima komunalija, mobilnih, kablovske mogu da se dostavljaju e-banking i m-banking, a onda se tako i plaćaju\nJedna od novina je i usluga prezentovanja podataka o računu ili tzv. "Electronic Bill Presentment and Payment". To znači da izdavaoci mesečnih računa za usluge poput preduzeća koja se bave snabdevanjem električnom energijom i vodom, pružaoci ostalih komunalnih usluga, mobilnih operatora, imaju mogućnost da podatke o tim računima u elektronskoj formi, korišćenjem odgovarajućih poruka, dostavljaju u e-banking ili m-banking aplikacije na zahtev korisnika tih aplikacija – građana i privrede.\nPodaci o računu se prikazuju u aplikaciji korisnika i ukoliko korisnik želi da izvrši plaćanje klikne na opciju "plati" nakon čega se prikazuje popunjen platni nalog, podacima iz računa, koji klijent potvrđuje.\nPlaćanje putem QR koda od 1. aprila 2019. godine\nBanke koje pružaju uslugu izdavanja ili prihvatanja platnih instrumenata, na primer kartica, biće u obavezi da od 1. aprila 2019. omoguće instant plaćanja na prodajnom mestu (fizičkim i internet prodajnim mestima) i to najmanje korišćenjem dvodimenzionalnog bar koda tzv. QR (Quick Response) koda.\nPotrošač će tako na prodajnom mestu u svojoj m-banking aplikaciji generisati QR kod koji trgovac skenira kako bi inicirao plaćanje sa računa potrošača, a na ime prodate robe ili pruženih usluga. Drugi model plaćanja bi bio kada trgovac na svom tabletu ili pametnom telefonu ima aplikaciju koja mu omogućava da generiše QR kod koji sadrži podatke o iznosu kupovine, računu trgovca i identifikatoru transakcije.\nPotrošač skenira QR kod nakon čega se formira platni nalog u m-banking aplikaciji koji potrošač dodatno potvrđuje.\nVizuelna prepoznatljivost - Oznaka IPS (Instant plaćanja Srbija)\nKako bi potrošač i trgovac mogli nedvosmisleno da identifikuju platni instrument za instant plaćanja predviđeno je da banke obezbede elektronsku i vizuelnu prepoznatljivost platnog instrumenta kojim se inicira instant plaćanje, kao i prodajnog mesta na kojem se to plaćanje može obaviti. One će koristiti jedinstvenu oznaku IPS, koja predstavlja skraćenicu od reči "Instant Plaćanja Srbija" u aplikativnim rešenjima za korisnika i na prodajnom mestu.\nKoristi se i NFC tehnololgija\nBanke će moći da ponude i druga platna rešenja koja nisu bazirana na QR kodu (npr. na NFC tehnologiji), ali je QR kod izabran zbog činjenice da NFC tehnologiju nemaju svi modeli pametnih telefona.\nPromena obrasca za hitna plaćanja\nOdluka o obliku, sadržini i načinu korišćenja obrazaca platnih naloga za izvršenje platnih transakcija u dinarima izmenjena je kako bi se obezbedilo da svi platni nalozi do 300.000 dinara koje korisnik označi kao hitne budu izvršeni kao instant plaćanje. S obzirom na to da će korisnici moći da iniciraju instant plaćanje na šalterima u okviru ekspozitura pružalaca platnih usluga kao uplatu gotovog novca na račun drugog korisnika bilo je potrebno dodati novi element na nalogu za uplatu „način izvršenja – "hitno", pa je u tom smislu izmenjen i izgled obrasca naloga za uplatu.


Bosna: Multietnicki fudbal na sceni | Institute for War and Peace Reporting\nBosna: Multietnicki fudbal na sceni\nFudbalski timovi iz Republike Srpske pridruzuju se novoformiranoj jedinstvenoj bosanskoj ligi cime se okoncava era fudbalskog aparthejda.\nFudbalski timovi iz Republike Srpske, RS, i bosnjacko-hrvatske federacije trebalo bi da zaigraju jedni protiv drugih u okviru nacionalne lige po prvi put od raspada bivse Jugoslavije.\nOd avgusta meseca, 20 izabranih timova, cetrnaest iz Federacije BiH i sest iz RS, takmicice se u novoosnovanoj jedinstvenoj prvoj ligi Bosne i Hercegovine.\nMnogi posmatraci veruju da sport ima potrebnu snagu da podstakne proces pomirenja, a navijaci ocekuju poboljsanje kvaliteta fudbala u regionu.\nPre samo jedne decenije, jugoslovenski fudbalski klubovi su bili medju najboljima u Evropi, a njihovi igraci su bili poznati po svojoj fudbalskoj tehnici i nacinu igre koji se odlikuje kratkim pasovima.\nKada se pocetkom devedesetih zemlja raspala i buknuo rat, kvalitet fudbala je dramaticno opao. Klubovi su takodje propadali zbog promena u sistemu transfera igraca koji je omogucio fudbalerima da odlaze u evropske klubove cim napune osamnaest godina. Ranije je transfer u inostranstvo bio moguc jedino ukoliko je igrac navrsio 28 godina.\nPosle okoncanja oruzanog sukoba, bosanski fudbal se podelio izmedju tri etnicka zabrana. Fudbalski savez Bosne i Hercegovine ustanovljen je da bi predstavljao sve tri organizacije, a priznala ga je FIFA 1996. godine i UEFA dve godine kasnije.\nPosto se jedino bosnjacki fudbalski savez pridruzio NSBiH, njegovim klubovima je omoguceno da se takmice na medjunarodnom nivou i ucestvuju u "svebosanskoj" prvoj ligi.\nFudbalska federacija Herceg Bosne pridruzila se savezu u aprilu 2000. godine, ali je liga RS i dalje trazila zasebno medjunarodno priznanje.\nNajzad, u maju ove godine, posle razgovora, uz prisustvo medjunarodnih tela i uz pomoc Ureda visokog predstavnika, OHR, rodjen je novi fudbalski savez.\n"To je u interesu svih nas, ukljucujuci nase timove", izjavio je potpredsednik Fudbalskog saveza RS Slobodan Tesic. Zaista, fudbalski timovi iz Republike Srpske najvise su izgubili tokom godina podele zbog ogranicene konkurencije.\nU zajednickoj izjavi, UEFA i FIFA pozdravljen je najnoviji korak kao "potez za dobrobit fudbala u Bosni i Hercegovini i pogotovo za razvoj fudbala u Republici Srpskoj."\nGeneralna skupstina NSBiH, u kojoj su zastupljeni predstavnici iz oba entiteta i sve tri etnicke grupe, izabrala je rotirajuce troclano rukovodstvo koga cine predsednik, Bosnjak, novi srpski potpredsednik i drugi hrvatski potpredsednik.\nGeneralni sekretar NSBiH Munib Usanovic izjavio je za IWPR da sport daje dobar primer zemlji cije su javne sluzbe i organi zaduzeni za saobracaj i transport jos uvek podeljeni na tri dela. "Mi smo postigli puno ovim ujedinjenjem, vise od bilo kog drugog sektora - politickog ili ekonomskog", tvrdi Usanovic.\nJedan od glavnih izazova sa kojima se suocava sport je zadrzavanje talentovanih, atraktivnih fudbalera. "Postoji odliv mladih i talentovanih u druge sektore", kaze specijalni politicki savetnik Ureda visokog predstavnika Arci Tuta, koji je pomagao u procesu ujedinjenja fudbalskog saveza jos od 1998. godine.\nI to je razumljivo. Almir Gredic, zvezda fudbalskog kluba "Zeleznicar", kaze da dobar klupski igrac u bosanskim klubovima moze ocekivati zaradu od samo 15.000 americkih dolara sto je malo u poredjenju sa stotinama hiljada, ili cak miliona dolara, koji se drugde nude fudbalskim zvezdama.\nVecina clanova nacionalnog tima igra za velike evropske klubove, ukljucujuci zvezdu Bajerna iz Minhena Hasana Salihamidzica. Gredica takodje prate mnogi skauti i agenti inostranih fudbalskih klubova.\nMada je UEFA pruzala finansijsku podrsku bosanskom fudbalu jos od februara 1999. godine, veci deo tog novca utrosen je na razvoj igre za mladje i zenske kategorije.\nNa svetskoj sceni, u sadasnjem nacionalnom timu igraju uglavnom bosnjacki fudbaleri, uz pet ili sest Hrvata i najmanje jednog Srbina, ali Tesic se nada da ce ih biti vise u reprezentaciji u buducnosti. NSBiH trenutno pokusava da obezbedi usluge najmanje dvojice fudbalera rodjenih u RS koji trenutno peku zanat u Partizanu iz Beograda.\nAli, cak i da u nacionalnom timu bude zastupljena etnicka mesavina u vecoj meri, Gredic upozorava da bi "balkanski mentalitet" mogao da izazove probleme u svlacionici, jer "ego je uvek problem", a do timskog rada se ne dolazi tako lako. Neophodna su poboljsanja jer se Bosna na poslednjoj rang listi svetske fudbalske organizacije FIFA iz maja 2002. godine nalazila tek na 72. mestu.\nU jednom drugom pozitivnom razvoju dogadjaja, bosanski tim ce se sastati sa Jugoslavijom u Sarajevu 21. avgusta. To ce biti njihov prvi prijateljski mec od izbijanja sukoba.\n"Beograd i Sarajevo su se sastali prosle godine i nije bilo nikakvih problema. Igraci nemaju nista sa politikom", kaze Usanovic.\nIskazujuci regionalnu solidarnost, predsednik Fudbalskog saveza Jugoslavije, FSJ, takodje je obecao svoju podrsku zajednickoj kandidaturi Bosne i Hrvatske za organizaciju evropskog sampionata u fudbalu Euro 2008 pod okriljem UEFA-e. Predsednik FIFA-e Sep Blater je cak obecao svoju pomoc u eventualnoj organizaciji dogadjaja za koji Usanovic tvrdi da bio mogao biti najvazniji korak napred u procesu pomirenja na Balkanu.\nNacionalni time sastavljen od Bosnjaka, Srba i Hrvata, koji bi uspesno igrao zajedno znacio bi, kaze Arci Tuta, da stanovnistvo "Bosnu i Hercegovinu posmatra kao jednu zemlju kojoj zaista pripadaju."\n"Pomocu fudbala mozete postici ono sto ne mozete uraditi sa milijardama i milijardama dolara", dodaje on.\nLeo Zovko, predsednik navijackog kluba "Ultras" mostarskog tima "Zrinjski", takodje veruje u moc fudbala. "Sport je jedina stvar koja moze ujediniti zemlju", izjavio je za IWPR.\nDzuli Paucer Harbin je slobodni novinar iz Sarajeva.


Aspirin: Male doze snižavaju pritisak | BN\nVećina medicinskih poslenika preporučuje da zdrave osobe treba preventivno svake večeri da popiju po dve tablete.\nZdravlje 17.09.2018 | 22:31\nASPIRIN, jedan od najviše proučavanih lekova, i dalje je neprikosnoven u zaštiti zdravlja. Uzet u malim dozama uveče pre spavanja, snižava nivo krvnog pritiska kod osoba kod kojih se smatra da postoji potencijalna hipertenzija. Ovo može biti vrlo značajan momenat, ako se zna da hipertenzija predstavlja važan faktor rizika za druge ozbiljne kardiovaskularne bolesti.\nPodaci Svetske zdravstvene organizacije i američkih centara za kontrolu i prevenciju bolesti opominju da, u većini zemalja, čak trećina stanovništva pati od hipertenzije, a da bi se ostali mogli sačuvati ukoliko bi snizili svoj sumnjivi krvni pritisak.\nAktuelna istraživanja pokazuju da aspirin može biti i lek izbora kada je reč o prevenciji, lečenju i kontrolisanju ne samo hipertenzije, već i Alchajmerove bolesti, kao i nekih formi karcinoma.\nInače, većina medicinskih poslenika preporučuje da, uslovno zdrave osobe treba preventivno svake večeri da popiju po dva aspirina. Međutim, ukoliko postoje masivna krvarenja ma koje vrste, aspirin se ne preporučuje. Ne preporučuje se ni osobama koje imaju čir na želucu i dvanaestopalačnom crevu, ženama u poslednja tri meseca trudnoće, kao ni osobama alergičnim na acetilsalicilnu kiselinu.


Od danas otvoreni tržni centri-posebni uslovi za rad - Citaj Filter\nOd danas otvoreni tržni centri-posebni uslovi za rad\nU Republici Srpskoj danas počinju sa radom tržni centri i stočne pijace, u skladu sa zaključkom Republičkog štaba za vanredne situacije kojim je definisano ublažavanje mjera preduzetih sa ciljem sprečavanja širenja virusa korona.\nU tržnim centrima, čije je radno vrijeme od 7.00 do 19.00 časova, i dalje je zabranjen rad dječijih igraonica, ugostiteljskih objekata i bioskopa, dok ostali subjekti mogu da rade.\nRepublički štab za vanredne situacije propisao je da u tržnim centrima mora biti poštovan propisani maksimalan broj osoba koje u isto vrijeme borave u objektu koji je definisan po metru kvadratnom površine, održavanje fizičke distance od dva metra i obaveza nošenja maske i za kupce i za radnike.\nObavezna je i dezinfekcija ruku kupaca prilikom ulaska i izlaska iz objekta, dezinfekcija prostora i površina u skladu sa preporukom Instituta za javno zdravstvo Republike Srpske, te fizička providna barijera na naplatnom radnom mjestu koja pruža dovoljnu zaštitu zaposlenom i kupcu.\nU tržnim centrima je zabranjeno probavanje odjeće u kabinama, a prodavcima je dat nalog da omoguće zamjenu robe ukoliko ona ne odgovara kupcima.\nStočne pijace mogu raditi u periodu od 6.00 do 13.00 časova uz kontrolisan broj korisnika, održavanje fizičke distance od dva metra, obavezno nošenje maske i rukavica za radnike i korisnike, te dezinfekciju prostora i površina u skladu sa preporukom Instituta za javno zdravstvo.\nRepublički štab je dao nalog bolnicama u Srpskoj da omoguće rad specijalističke i subspecijalističke ambulante sa oko 50 odsto kapaciteta u odnosu na prethodni period i u skladu sa prioritetima.\nDomovima zdravlja je naređeno da omoguće pružanje specijalističke i subspecijalističke zdravstvene usluge takođe sa oko 50 odsto ranijeg kapaciteta i u skladu sa prioritetima.\nBolnicama i domovima zdravlja je dat nalog da organizuju strogi režim naručivanja pacijenata, uz obavezno korišćenje maske za pacijente, održavanje fizičke distance od dva metra i mjere lične i respiratorne higijene.\n“Zdravstveni radnici moraju nositi ličnu zaštitnu opremu shodno preporukama koje podrazumijevaju mjere da svaki pacijent bude tretiran kao potencijalno zaraženi. Ustanove treba da sprovode trijažu pacijenata na virus korona i u slučaju sumnje to prijave higijensko-epidemiološkoj službi doma zdravlja i da pojačaju pranje i dezinfekciju površina, prostorija i pribora za rad, te nadzor nad sprovođenjem mjera”, navedeno je u uslovima koje je propisao Republički štab.\nOsnovnim i srednjim školama je omogućena organizacija rada u slučajevima kada je neophodno da uprava i pomoćno osoblje budu mobilisani za pripremu koja se odnosi na ocjenjivanje učenika, vođenje pedagoške dokumentacije, te uređenje i čišćenje objekta škole.\nZa radnike koji dolaze u školu obavezno je korišćenje maske za lice i rukavica, poštovanje mjera fizičke distance od dva metra i lične higijene i dezinfekcija ruku pri ulasku i izlasku iz objekta. Obavezna je dezinfekcija prostora i površina u skladu sa preporukom Instituta za javno zdravstvo Srpske.\nRepublički štab za vanredne situacije propisao je da zaključak koji se odnosi na tržne centre, stočne pijace, zdravstvene ustanove i škole može da se primjenjuje od 1. maja, ali s obzirom na neradne dane zbog prvomajskih praznika i vikenda njegovo sprovođenje počelo je jutros.\nPrethodna OBJAVLJEN SPISAK: Kome je bilo zabranjeno da radi u martu i može da računa na pomoć Vlade RS?\nSledeća DODIK: Uskoro ukidanje vanrednog stanja u Republici Srpskoj\nU Srpskoj 105 novozaraženih-povećava se broj oboljelih u Istočnom Sarajevu\nTRNOVO: Na Trgu Srđana Kneževića postavljena pametna klupa\nISTOČNO SARAJEVO: Broj oboljelih od virusa korona svakodnevno raste\nZavršen teren na Tvrdimićima-mališani sa Vraca prvi zakotrljali loptu\nU Istočnom Sarajevu 16 novooboljelih od virusa korona


EU uvodi besplatan Wi-Fi u javne ustanove – Radio Feral\nEU uvodi besplatan Wi-Fi u javne ustanove\n30/05/2017 Mirza Musanovic\t0 Comments\nEvropska unija (EU) donijela je odluku da se u naredne dvije godine javna mjesta poput općina, bolnica i parkova pokriju besplatnom Wi-Fi internet konekcijom, a za to će biti izdvojeno 120 miliona eura.\nEvropski parlament, Vijeće Evrope i Evropka komisija sklopili su dogovor oko projekta “WIFI4EU”, u okviru kojeg će u javnim ustanovama zemalja članica EU-a biti obezbijeđena besplatna internet konekcija.\nPlanirano je da se projekat provede u naredne dvije godine, a za to će biti izdvojeno 120 miliona eura.\nNaglašeno je kako će provođenje ovog projekta biti primarno u regijama gdje je prisutna slabija internet infrastruktura.\nTakođer, predviđeno je da provođenje projekta počne do kraja 2017. godine, te da će biti formirano 8.000 novih WiFi pristupnih tačaka.\n← Eldar Ćivić potpisao za slavni češki klub\nOdržana 78. redovna sjednica Vlade TK: Oko tri miliona KM za projekate podrške privrednim subjektima →\nNijemci očajni u potrazi: 1.000 eura ko nađe radnika\n14/11/2017 Mirsad Zulic\t0\nJak zemljotres pogodio jutros Zagreb\n22/03/2020 22/03/2020 Mirza Musanovic\t0\nNafta jeftinija zbog prognoze o ekonomskom rastu\n29/07/2019 29/07/2019 Mirza Musanovic\t0


Nastavljene brojne aktivnosti u MZ Župa – Portal Nikšić\nNastavljene brojne aktivnosti…\nU mjesnoj zajednici Župa nikšićka se nastavlja sa aktivnostima koje će doprinijeti stvaranju boljih uslova za život stanovnika ovoga kraja. Ovih dana su privedeni kraju radovi oko novog Doma omladine u selo Morakovo, a u toku su završni radovi na Domu omladine u selu Oblatno, u kojem su završeni radovi i na mjesnoj kapeli. U ovom selu su dopremljeni i kontejneri, pa je isto uključeno u organizovan odvoz smeća od strane JKP Nikšić.\nTakođe u selu Bjeloševina se nastavlja sa uređenjem Doma omladine, pa je posle zamjene krovnog pokrivača, u toku postavljanje stolarije i unutršnje uređenje. U Starom Selu je takođe dopremljen materijal za kompletiranje unutrašnjeg uređenja Doma omladine. Svi ovi objekti, kako ovi novoizgrađeni, tako i ovi koji su do sada bili u devastiranom stanju, dovedeni u stanje da služe u svrhu svakog domaćinstva.\n„Izgradnja ovih objekata je tipičan primjer zajedništva i društvene odgovornosti, pošto su u izvedenim radovima osim mjesne zajednice učešće uzeli Opština Nikšić, privredna društvai pojedinci.\nRadovi koji se izvode ovih dana su rezultat nedavnog sastanka Savjeta MZ Župa Nikšićka sa predsjednikom Opštine Nikšić Milutinom Simovićem,, na kojem su članovi Savjeta iznijeli zahtjeve koje bi bilo potrebno realizovati u njihovim selima. Svi izneseni predlozi su prihvaćeni i biće realizovani u najkraćem periodu“, navodi se u saopštenju.\nJedan od najvažnijih dogovora sa navedenog sastanka je i rekonstrukcija objekta škole u kojem je nekada izvođena nastava, pa će i ti radovi veoma brzo početi, a radove će finansirati firma Uniprom metali.\n„Ovo je samo kontinuitet realizovanja aktivnosti u mjesnoj zajednici Župa Nikšićka, i nadanje je da će ova dinamika biti nastavljena i u narednom periodu“, zaključuje se u saopštenju.


ODBAČENE NAMJERE DA SE IZGRADNJA TUNELA HRANJEN OBUSTAVI: 'Niko nema pravo, niti smije na sebe preuzeti novu historijsku grešku…' | Slobodna Bosna\nKvalitetno povezivanje Goražda sa Sarajevom na glavne transportne komunikcije - Koridor 5C , željezničke i avio- luke, pomorske i riječne luke, nije dominantno političko pitanje, poručio je Upravni odbor Privredne komore svim relevantnim adresama.\nUpravni odbor Privredne komore Bosanskopodrinjskog kantona (BPK) Goražde odlučno je odbacio eventualne namjere da se projekat izgradnje tunela Hranjen obustavi ili uspori njegova izgradnja.\nPredsjednik te komore Dževad Terović ističe da je na sjednici Upravnog odbora zaključeno da bi se radilo o nesagledivim posljedicama na ekonomiju i demografiju ovog dijela države, ukoliko se odustane od tog historijski značajnog projekta cestovnog povezivanja.\nKvalitetno povezivanje Goražda sa Sarajevom na glavne transportne komunikcije - Koridor 5C , željezničke I avio- luke, pomorske i riječne luke, nije dominantno političko pitanje, poručio je Upravni odbor Privredne komore svim relevantnim adresama, piše Fena.\n- To je prije svega ekonomsko i demografsko pitanje opstanka Bošnjaka na Drini odnosno u BPK, a što je obaveza koja je utvrđena Dejtoskim mirovnim sporazumom i nema niko pravo niti smije na sebe preuzeti novu historijsku grešku, da zaustavi ili prolongira izgradnju te brze ceste. To su zaslužuili prije svega građani i branioci Goražda u ratu, a sada privrednici u miru – kazao je Terović.\nUO Privredne komore poručio je da stavove komore i privrednika iz BPK Goražde nadležni trebaju shvatiti ozbiljno te zahtijevaju od svih predstavnika zakonodavne i izvršne vlasti kantona i Federacije BiH, da svojim djelovanjem nastoje osigurati nastavak realizacije projekta cestovnog povezivanja koje, kako su kazali, nije isključivo povezivanje Goražda sa Sarajevom, već povezivanje Goražda i njegove privrede sa Evropom i svijetom.


BiH pozvala Evropsku uniju da riješi spor sa Hrvatskom - BIGportal.ba\n23 Septembra, 2020 23 Septembra, 2020 098\nBosna i Hercegovina pozvala je EU da se uključi u rešavanje spora BIH s Hrvatskom, koja namerava da odlagalište nuklearnog otpada izgradi na Trgovskoj gori.\nKako je naglašeno, EU je obaveštena i o zabrinutosti, jer su već počele određene aktivnosti na izgradnji te deponije.\nNa današnjem sastanku Pododbora EU i BiH za saobraćaj, energiju, ekologiju i regionalni razvoj ocenjeno je da je BiH postigla napredak u sprovođenju Okvirne strategije BiH za saobraćaj i akcionih planova, i naglašena važnost usaglašavanja rešenja s propisima EU, stoji u saopštenju.\nPredstavnici Evropske komisije su predstavili prioritete iz “Evropskog zelenog plana” i “Zelenog programa za Zapadni Balkan”, a razgovaralo se i o sprovođenju Okvirne energetske strategije Bosne i Hercegovine, izradi strategije o zaštiti životne sredine u BiH i merama za rešavanje problema kvaliteta vazduha.\nDirektor “Slobode”: Nije bilo nove eksplozije, već paljenje baruta


Tramp imenovao ženu na čelo ratnog vazduhoplovstva - Page\nAugust 19, 2019, 11:20:50 pm\nPALUBA > Vesti > Ostale vesti (Moderator: Nenad) > Topic: Tramp imenovao ženu na čelo ratnog vazduhoplovstva\nAuthor Topic: Tramp imenovao ženu na čelo ratnog vazduhoplovstva (Read 152 times)\n« on: May 22, 2019, 11:55:29 am »\nPredsednik SAD Donald Tramp imenovao je nekadašnju ambasadorku i poslovnu ženu Barbaru Beret na čelo ratnog vazduhoplovstva. "Biće odlična", prokomentarisao je Tramp na Tviteru.\nbarbara-barrett-1200.jpg (45.34 KB. 621x414 - viewed 8 times.)\nBarbara Beret je u vreme mandata Džordža Buša Mladjeg bila ambasadorka u Finskoj. Takodje, njen suprug Kreg je bivši predsednik kompanije Intel, američkog tehnološkog giganta.\nStrastvena ljubiteljka avijacije i eksperimentalni pilot, Beret je do 2017. presedavala istraživačkim centrom za avijaciju Aerospejs korporejšn (Aerospace Corporation) a takodje je članica upravnog odbora Rand korporejšna, trusta mozgova bliskog Pentagonu.\nDosadašnja šefica ratnog vazduhoplovstva SAD Heder Vilson, čije ime je bilo pominjano medju mogućim zamenama za bivšeg ministra odbrane Džejmsa Matisa, svoju ostavku je objavila u martu, kada je postalo izvesno da će tadašnji vršilac dužnosti ministra odbrane Patrik Šenahen ostati na toj funkciji.


Stefan Perišić - LSE | Alumni asocijacija Univerziteta Singidunum Stefan Perišić - LSE | Alumni asocijacija Univerziteta Singidunum\nMoje ime je Stefan Perišić, zaposlen sam u hedž fondu SC Lowy u Londonu (Velika Britanija) kao Credit Investment Analyst.\nKompanija upravlja fondom od $1 milijade, broji preko 40 zaposlenih sa centralom u Hong Kong-u i kancelarijama u Londonu i Njujorku, i investira u obveznice, zajmove, nenaplative portolije (NPL) i ostale tipove oportunističke strategije na zajmovnoj strani strukture finansiranja kompanija.\nMoj posao podrazumeva procenu fundamentalne vrednosti kompanija čije se obveznice i zajmovi trguju ispod stvarne vrednosti tih kompanija, usled privremenog poslovnog stresa kroz koji te kompanije prolaze. Analiza podrazumeva duboku i kompleksnu procenu vrednosti kako same firme kroz analizu novčanih tokova i izgleda kompanije da održi svoju kompetitivnu prednost, tako i analizu svih ugovora o finansiranju, procenu o kratkoročnom i dugoročnom uticaju same investicije na portfolio fonda, kao i određivanje cene po kojoj je fond spreman da kupi obveznice i zajmove. Sa tim u vezi, osnova uspešne investicije podrazumeva pre svega detaljno poznavanje finansijskih izveštaja, novčanih tokova, korporativnih finansija i različitih metoda procena vrednosti kompanija i procena povrata investicije, kao i tržišta na kojem kompanija posluje i makro i mikroekonomskih sila koje utiču na njeno poslovanje. Takođe, veoma je značajno poznavanje poslovnog prava i pravnih sistema raznih država, stečajnih i drugih vaznih zakona, kao i posedovanje komercijalnog osećaja i procene u kojem pravcu će kompanija nastaviti poslovanje.\nObzirom na to da sam završio i osnovne i master studije na Poslovnom fakultetu Univerziteta Singidunum, bio sam više nego spreman za intelektualne izazove koji su me čekali kako na trenutnom poslu, tako i na Londonskoj skoli ekonomije (LSE), u okviru koje sam završio master studije u oblasti računovodstva i finansija (MSc in Accounting and Finance). Teorijske osnove ekonomije, računovodstva i finansija, koje smo savladali na prvoj i drugoj godini studija na Univerzitetu Singidunum, kao i praktična primena naučenih koncepata kroz razne finansijske analize i korporativne evaluacije, postavilo je temelje mog znanja iz oblasti finansija, nakon kojih je bilo jednostavno prilagoditi se izuzetno zahtevnim studijama na LSE i jos kompleksnijem poslu. Savladavanje mnogih studija slučaja na vežbama iz nekoliko predmeta na osnovnim studijama, kao i prilika omogućena od strane Univerziteta Singidunum da obavim dve stručne prakse u trećoj i četvrtoj godini studija, omogućile su mi da naučim mnogo o računovodstvu, finansijama i finansijkim tržištima. Takođe, mogućnosti studenata da se razviju kroz vannastavne aktivnosti koje postoje na Univerzitetu Singidunum su i u mom slučaju bile veoma korisne, i sve prilike koje sam iskoristio kao predsednik Studentskog parlamenta Univerziteta pomogle su mi u ličnom i profesionalnom razvoju. Kroz studije na Univerzitetu Singidunum stekao sam i niz pragmatičnih veština neophodnih za uspesnu karijeru u oblasti finansija i investicija.\nIntervjue sa uspešnim diplomcima Poslovnog fakulteta u Beogradu Univerziteta Singidunum objavljivaćemo u narednom periodu na sajtu fakulteta i Centra za razvoj karijere. Ukoliko želite da podelite sa nama Vaše poslovne uspehe pišite nam na alumni@singidunum.ac.rs.


Poslao: 09 Dec 2019 11:42\nNapisano: 06 Dec 2019 23:36\nPoraz košarkašica od podgoričke Budućnosti u 8. kolu regionalne WABA lige, 50:79...\nCrno-bele sa skorom 2/6 ostaju na sedmom mestu, a u devetom poslednjem kolu prvog dela regionalnog prvenstva gostuju zagrebačkoj Trešnjevki.\nDopuna: 08 Dec 2019 13:52\nPoraz odbojkašica od Uba 1:3.\nSvi alarmi su odavno upaljeni... devojke su, nažalost, i dalje na dnu tabele bez ijedne pobede, a u sledećem kolu sledi gostovanje lideru koji još uvek ne zna za poraz, Jedinstvu iz Stare Pazove... Interesantno je da su devojke u 2. kolu upravo protiv Pazovčanki pružile jednu od boljih partija i tada otkinule favorizovanim rivalkama dva seta...\nDopuna: 09 Dec 2019 11:42\nPobeda rukometaša u Zrenjaninu, Proleter - Partizan 26:29.\nCrno-beli se sa 13 bodova nalaze na šestom mestu Superlige, a u narednom kolu ugostiće ekipu drugoplasiranog Novog Pazara. U prvom delu prvenstva, u meču trećeg kola, Pazarci su slavili 30:27...\nPoslao: 13 Dec 2019 14:38\nNapisano: 11 Dec 2019 15:57\nPoraz košarkašica od Crvene zvezde 56:93.\nDevojke sa skorom 4/5 ostaju na šestom mestu Prve ženske lige Srbije, a u narednom kolu sastaju se sa još jednom ekipom iz vrha tabele, novosadskim 021...\nDopuna: 13 Dec 2019 14:38\nOdbojkašice su u zaostalom meču devetog kola konačno ostvarikle prvu pobedu. Savladan je subotički Spartak rezultatom 3:2, a osim činjenice da je najzad upisan prvi pozitivan rezultat, značaj meča je i u tome što su crno-bele stigle do bodova nakon vođstva gošći 2:1.\nPartizan i dalje ostaje na dnu tabele, sada sa skorom 1/9, a sutra gostuje lideru prvenstva Jedinstvu iz Stare Pazove...\nKošarkašice su pretrpele novi poraz, ovog puta u regionalnoj WABA ligi, na gosotvanju zagrebačkoj Trešnjevki 82:91.\nCrno-beel se sa skorom 2/7 nalaze u grupi timova u donjem delu tabele, a u narednom kolu regionalnog takmičenja gostuju banjalučkoj ekipi Orlovi.\nPoslao: 15 Dec 2019 19:50\nNapisano: 14 Dec 2019 22:08\nMladi tim košarkašica pretrpeo je novi poraz.\nU 10. kolu bolji je bio tim novosadskog 021, jedan iz vrha tabele, 63:73. Devojke nisu loše odigrale, dobrim delom bile su čak i ravnopravan rival, ali su platile ceh lošijem finišu 2/4 kada je razlika sa par poena otišla na dvocifrenu i u nastavku, manje-više ostala na tom nivou.\nPartizan sa skorom 4/6 ostaje na šestoj poziciji i u narednom kolu dočekuje ekipu niškog Studenta.\nJoš jedan poraz odbojkašica, kojima lider prvenstva Jedinstvo iz Stare Pazove nije dalo ni najmanju nadu u pozitivan rezultat - 0:3. Sledi duel sa gradskim rivalom Beogradom koji je takođe u krugu timova koji se, kao i crno-bele, bori za opstanak. U prvom delu prvenstva bilo je 3:2 za Beograd, a pobeda 3:0 ili 3:1 podigla bi crno-bele sa začelja i donela i bolji međusobni skor...\nPobeda rukometaša nad jednim od timova iz vrha tabele Novim Pazarom, 32:28. Dosta izjednačen meč u kojem su gosti zq nijansu bili bolji u prvom delu (15:16), ali su crno-beli u nastavku ipak uspeli da stignu do vrlo značajne pobede.\nPartizan sa 15 bodova odlazi na zimsku pauzu tokom koje će u januaru biti odigrano Evropsko prvenstvo...\n... nakon čega će prvi naredni meč biti odigran početkom februara kada se Partizan sastaje sa Dubočicom u Leskovcu...\nDopuna: 15 Dec 2019 19:50\nPobedu su ostvarili i odbojkaši koji su sa maksimalnih 3:0 savladali kragujevački Radnički i sa skorom 6/5 nalaze se na petom mestu Superlige...\nU 12. kolu crno-beli gostuju fenjerašu Jedinstvu u Staroj Pazovi...\nPoslao: 19 Dec 2019 00:00\nPobeda košarkašica u 10. kolu regionalne WABA lige, Orlovi Banja Luka - Partizan 65:73.\nUtakmica sa dva lica crno-belih. dok u prvom poluvremenu gotovo da ništa nije funkcionisalo, u nastavku je uslediio poptuni preokret. Na isteku 2/4 bilo je -14, a ista razlika stajala je na semaforu i u 27. minutu. Odličan finiš 3/4 sveo je minus na četiri poena, sredinom poslednjeg perioda preuzeto je vođstvo, a pred sam kraj plus je čak bio i dvocifren.\nPartizan sa skorom 3/7 zauzima sedmu poziciju, a u narednom kolu dočekuje ekipu Banovića.\nOdbojkaši su načinili veliki korak ka plasmanu u polufinale nacionalnog kupa, pošto su u prvom meču četvrtfinala savladali Mladi radnik iz Požarevca rezultatom 3:0 (25:19, 25:17, 25:19).\nZa plasman u polufinale crno-belima će u revanšu biti potreban ili jedan set ili ukupno najmanje 56 osvojenih poena...\nPobeda košarkašica u 11. kolu Prve ženske lige Srbije, savladan je niški Student Radnički rezultatom 93:86.\nCrno-bele se sa skorom 5/6 nalaze u sredini tabele, a u narednom kolu gostuju gradskom rivalu Radivoju Koraću. Uporedo, nastavlja se igranje na dva fronta, pa će Partizan prethodno ugostiti ekipu Banovića u okviru 11. kola regionalne WABA lige...\nSiguran trijumf odbojkaša na gostovanju Jedinstvu u Staroj Pazovi, 3:0.\nCrno-beli se, nakon nekompletnog kola, sa skorom 7/5 i 24 boda trenutno nalaze na četvrtom mestu, a u narednom kolu gostuju još jednoj ekipi sa dna tabele, Ribnici iz Kraljeva.\nPobedu su odnele i odbojkašice koje su sa maksimalnih 3:0 savladale gradskog rivala Beograd i na taj način u ovom trenutku pobegle sa dna tabele, gde su poslale upravo sinoćnjeg rivala.\nCrno-bele kao i Beograd imaju skor 2/10 i 7 osvojenih bodova, ali i bolji međusobni skor (2:3, 3:0), što bi moglo biti značajno na kraju prvenstva. U narednom kolu Partizan koji je pre par kola gostovao lideru prvenstva, ponovo gostuje vodećem timu, a u toj ulozi sada je obrenovački TENT...\nPoslao: 30 Dec 2019 19:00\nNapisano: 26 Dec 2019 21:12\nPobeda košarkašica u 11. kolu regionalne WABA lige, savladana je ekipa Banovića rezultatom 83:78.\nCrno-bele se sa skorom 4/7 nalaze na deobi šestog i sedmog mesta upravo sa ekipom Banovića, ali i slabijim međusobnim skorom (1:1, -14). U narednom kolu Partizan gostuje ekipi Kraljeva, ali prethodno se u 12. kolu Prve ženske lige Srbije i u poslednjoj utakmici u ovoj godini sastaje sa gradskim rivalom Radivojem Koraćem.\nDopuna: 30 Dec 2019 19:00\n... odbojkašice su poražene od lidera domaćeg prvenstva obrenovačkog TENT rezultatom 0:3. Iako deluje kao ubedljiv poraz, ostaje žal što crno-bele nisu otkinule bar set favoritu, pošto su po prikazanoj igri to i zaslužile.\nU prvom setu viđen je pravi odbojkaški rat 28:30, a i rezultat u daljem toku meča pokazuje da gošćama nije bilo lako 22:25, 23:25...\nNadam se da je prikazana igra pokazatelj da mladi sastav Partizan znatno može više od trenutno loše situacije na tabeli... polovinom januara sledi duel sa još jednom ekipom iz vrha tabele, Crvenom zvezdom...\nPoslao: 18 Jan 2020 07:43\nNapisano: 09 Jan 2020 13:40\nPorazi košarkašica... pred samu Novu godinu, u domaćem prvenstvu bilji je bio gradski rival Radivoj Korać rezultatom 82:71, dok su sinoć u okviru regionalne WABA lige crni-bele poražene od Kraljeva rezultatom 96:62.\nU Prvoj ženskoj ligi Srbije Partizan je trenutno šesti sa skorom 5/7 i u narednom kolu sastaje se sa Radničkim u Kragujevcu. U prvom delu prvenstva crno-bele su slavile 75:69, a kako si Kragujevčanke na tabeli korak ispred, bilo kakva pobeda na tom gostovanju značila bi, barem trenutno, prodor u gornji deo tabele...\nU WABA ligi Partizan se nalazi na sedmoj poziciji sa skorom 4/8, a u narednom kolu dočekuje Crvenu zvezdu...\nDopuna: 15 Jan 2020 19:15\nPoraz košarkašica u Vrbasu u Kupu Srbije, domaćin je bio bolji i slavio 64:47.\nOdbojkaši nakon praznične pauze nastavljaju gde su stali, pa je u 13. kolu u Kraljevu savladana Ribnica 3:1.\nCrno-beli se, nakon nekompletnog kola i dalje nalaze u vrhu sa skorom 8/5 i 27 bodova, a u narednom meču u derbiju kola ugostiće novosadsku Vojvodinu...\nNisam sasvim siguran, ali negde narednih dana trebalo bi da bude odigran i revanš-meč polufinala Kupa, u kojem se Partizan sastaje sa Mladim radnikom iz Požarevca. U prvom meču bilo je 3:0 (75:55), pa je crno-belima za plasman u finale potreban barem jedan set ili 56 osvojenih poena...\nDopuna: 16 Jan 2020 5:14\n... sinoć još jedan poraz košarkašica, ovog puta od Crvene zvezde u 13. kolu regionalne WABA lige, 57:64.\nCrno-bele se i dalje nalaze na sedmom mestu, a krajem januara u WABA ih čeka dupli program na gostovanju u Bugarskoj, najpre lideru Montani, a dva dana kasnije Beroe...\nDopuna: 18 Jan 2020 7:43\n... poraz odbojkašica od Crvene zvezde 1:3.\nSolidna partija crno-belih, ali ostaje žal barem za bodom, pošto su sva četiri seta završena na dva poena razlike: 23:25, 27:25, 24:26, 23:25...\nU narednom kolu devojke će ugostiti ekipu Železničara iz Lajkovca.\nPoslao: 24 Jan 2020 08:41\nNapisano: 19 Jan 2020 21:30\nUbedljiv trijumf odbojkaša nad liderom Superlige Srbije Vojvodinom, 3:0 (25:22, 25:19, 25:17)\nPartizan time ostaje na trećoj poziciji sa skorom 9/5, samo korak iza sinoćnjeg rivala i ekipe Niša koji imaju 10/4, ali i manje bodova, lošiji set količnik, kao i slabiji međusobni skor u duelima sa Partizanom...\nNaredne obaveze odbojkaša su u polufinalu Kupa gde crno-beli gostuju Mladom radniku u Požarevcu i brane 3:0 iz prvog meča. Crno-belima je za plasman u finale potreban samo jedna osvojeni set ili najmanje 56 osvojenih poena pošto su Požarevljani u prvom polufinalnom duelu osvojili 55 (25:19, 25:17, 25:19). Drugi polufinalni par čine Vojvodian i Niš.\nU Superligi, crno-beli će u narednom kolu gostovati ekipi Novog Pazara...\nDopuna: 24 Jan 2020 8:41\n... odbojkaši su u revanšu polufinala Kupa Serbije poraženi od požarevačkog Mladog radnika rezultatom 1:3, ali kako su u prvom meču slavili 3:0, za plasman u finale bio im je potreban najmanje jedan osvojeni set, što su oni i učinili već u prvom delu igre. Domaćin je, za slabu utehu, osvojio preostala tri seta...\nCrno-beli će tako biti u prilici da se bore za trofej nacionalnog kupa koji je poslednji put krasio Partizanove vitrine još 2000. godine.\nRival u finalu biće bolji iz dvomeča Vojvodina - Niš. U prvom meču u Nišu, domaćin je slavio 3:2...\nPoslao: 26 Jan 2020 08:11\nNovi uspeh odbojkaša...\nU 15. kolu Superlige u gostima je savladan Novi Pazar rezultatom 3:1. Crno-beli sa skorom 10/5 i dalje zauzimaju treću poziciju, a u narednom kolu ponovo se sastaju sa požarevačkim Mladim radnikom, jedinom ekipom koja uz Partizan ima maksimalan učinak u poslednjih pet kola.\nOdbojkašice su poražene od lajkovačkog Železničara rezultatom 1:3 i dalje ostaju na pretposlednjoj poziciji Superlige sa samo dve pobede što je učinak i poslednjeplasiranog Beograda.\nCrno-bele u narednom kolu gostuju ekipi Kleka.\nKošarkašice su takođe upisale neuspeh, još jednom u duelu sa liderom Prve ženske lige Srbije, ekipom Kraljeva, rezultatom 62:86.\nCrno-bele su skliznule na sedmu poziciju sa skorom 5/9, a u narednom kolu dočekuju ekipu zrenjaninskog Proletera...\nPoslao: 03 Feb 2020 09:05\nNapisano: 31 Jan 2020 19:15\nKošarkašice su, u cilju smanjenja troškova igranja u regionalnoj WABA ligi, odigrale dve utakmice u dva dana gostujući u Bugarskoj.\nOčekivano, mladi sastav crno-belih pretrpeo je dva poraza. Juče od lidera Montane rezultatom 67:90, dok je danas bolja bila ekipa Beroe 59:70.\nCrno-bele sa skorom 4/10 ostaju u donjem domu regiona, a u narednom kolu koje se igra 19. februara ugostiće još jednu ekipu iz vrha tabele, slovenačku Cinkarnu iz Celja...\nDopuna: 03 Feb 2020 8:52\nPobeda odbojkaša u derbiju kola protiv Mladog radnika iz Požarevca 3:2...\nStaro nepisano pravilo da je teško igrati sa istim rivalom više puta u kratkom vremenskom periodu još jednom je došlo do izražaja. Kako je ovo bio treći susret crno-belih sa Požarevljanima u mesec i po dana, a drugi u osam dana, a s obzirom na formu oba tima, viđen je, prema očekivanju neizvestan i uzbudljiv meč u kojem je Partizan imao 2:0 u setovima, ali pobedu obezbedio tek na razliku u petom setu 16:14.\nCrno-beli se dva kola pre kraja i nakon nekompletnog kola trenutno nalaze na drugoj poziciji sa skorom 11/5 i 35 bodova. Lider je i dalje novosadska Vojvodina sa 12/4 i 34 boda, dok treći Niš ima 11/4 i29 bodova, ali i meč manje.\nPartizan do kraja igra protiv Crvene zvezde i subotičkog Spartaka, oba puta kao domaćin...\nOdbojkašice je delio korak do uspeha na gostovanju Kleku, ali je domaćin ipak bio bolji 3:2. Crno-bele su ispustile prednost 2:1, a u odlučujućem petom setu bilo je 15:13 za domaće.\nPartizan sa skorom 2/14 ostaje na pretposlednjem mestu koje vodi u plej-aut, odnosno borbu za opstanak u kojem će rival biti drugoplasirani tim Prve lige Srbije. Kako su do kraja ostala samo dva kola, u kojima se crno-bele sastaju sa Vizurom i Spartakom koji je poziciju ispred Partizana sa dve pobede više, a Subotičanke se pritom sastaju sa poslednjim Beogradom koji kao i Partizan ima 2/14, crno-bele će najverovatniije ostati na toj poziciji i igrati za opstanak u Superligi.\nNaravno, neopodno je ostati ispred Beograda sa kojim Partizan, uz bod više, ima i bolji međusobni skor (2:3, 3:0). Beograd se u poslednja dva kola sastaje sa Spartakom i Ubom...\nNakon pauze zbog EP u rukometu, takmičenje su nastavili i rukometaši koji su na neugodnoom gostovanju u Leskovcu savladali domaćina Dubočicu rezultatom 23:22 i sada sa 17 bodova zauzimaju petu poziciju sa samo bodom manje od Leskovčana, odnosno dva boda manje od trećeplasiranog Novog Pazara...\nRival u sledećem kolu biće ekipa Šamota iz Aranđelovca...\nDopuna: 03 Feb 2020 9:05\n... takmičenje u Regionalnoj ligi, takođe nakon pauze zbog kontinentalnog prvenstva, nastavili i vaterpolisti koji su poraženi na gostovanju Budvanskoj rivijeri 9:12...\nLoša situacija u i oko kluba rezultirala je otpuštanjem nekoliko igrača tokom pauze i, očekivano, odrazila se i na rezultat. Liga se nastavlja u izmenjenom formatu, pa će Partizan kao devetoplasirani tim sa svega pet bodova, koliko ima i poslednji splitski Mornar, igrati A1 ligu za plasman od 6-10. mesta.\nCrno-beli prvo gostuju Šapcu koji su u prvom delu savladali 11:9, zatim se ponovo sastaju sa Budvanima u Beogradu, nakon čega ih očekuju još dva gostovanja, splitskom Mornaru (12:12) i kotorskom Primorcu (10:12).\nCilj je obezbediti opstanak, odnosno, ukoliko nije bilo nekih izmena u odnosu na prošlu sezonu, izbeći jedno od dva poslednja mesta. Poslednji tim direktno ispada u A2 ligu, dok pretposlednji ide u baraž u kojem bi se sastao sa drugoplasiranim timom iz A2...\nOvaj topic je pregledan 84419 puta


Revizija: Poreskoj upravi RS mišljenje sa rezervom\nBANJALUKA – Nepoštivanje Zakona o javnim nabavkama, nesprovođenje preporuka iz ranijih izvještaja, zapošljavanje mimo zakona i trošenje sredstava s računa prinudne naplate mimo uredbe Vlade RS samo su dio onoga zbog čega je Poreska uprava RS od Glavne službe za reviziju javnog sektora dobila mišljenje s rezervom.\nU revizorskom izvještaju, između ostalog, navodi se i to da je tokom prošle godine s istim osobama više puta sklapan ugovor o zasnivanju radnog odnosa na određeno vrijeme, iz čega proizilazi da je prekoračen zakonski rok trajanja radnog odnosa na određeno vrijeme najduže od šest mjeseci.\n"Javnim konkursom u 2013. godini primljeno je 64 državnih službenika, osam namještenika i osam pripravnika. Na kraju 2013. godine raspisan je konkurs za još 15 pripravnika, ali je zbog uloženih žalbi procedura još u toku", navodi se u revizorskom izvještaju.\nU Poreskoj upravi RS kažu da je broj zaposlenih na neodređeno vrijeme u odnosu na broj sistematizovanih radnih mjesta bio manji u određenim periodima i za 98 izvršilaca.\n"Zbog zabrane novog zapošljavanja radnika, vršen je prijem na određeno vrijeme kako bi bili izvršeni poslovi koji su u nadležnosti Poreske uprave RS", kažu u Poreskoj upravi RS, dodajući da su na osnovu dobijenih saglasnosti od Vlade RS u 2013. godini raspisana četiri konkursa po kojima je primljeno 73 radnika i 30 pripravnika.\nPoreska uprava RS tokom prošle godine od ukupno potrošenih 33 miliona KM na plate zaposlenih potrošila je 18,1 milion KM.\nRevizori su Poreskoj upravi RS skrenuli pažnju i na kršenje Zakona o javnim nabavkama, a kao primjer naveli iznajmljivanje kopir-aparata, za koji je plaćeno 85.000 KM bez sprovođenja zakonske procedure.\n"Poreska uprava nije detaljno izvršila analizu svojih potraživanja", navodi se u nalazu Glavne službe za reviziju javnog sektora i dodaje da su tokom revizije uočene mnoge značajne razlike u pokazateljima o prijavljenim i uplaćenim porezima koje je Poreska uprava RS dostavila svim nivoima vlasti.\n"Da se odstupilo ukazuje i dopis Poreske uprave RS iz marta ove godine upućen Ministarstvu finansija RS gradovima i opštinama", navodi se u revizorskom izvještaju.\nZa nabavku poslovnih prostora u Srpcu, Doboju i Mrkonjić Gradu, Poreska uprava RS platila je 2,8 miliona KM. Najskuplje su plaćani poslovni prostori u Doboju i to po 3.700 KM za kvadrat.\nMinistar finansija Republike Srpske Zoran Tegeltija izjavio je da je Poreska uprava Republike Srpske dobila pozitivan revizorski izvještaj, koji se odnosi na finansijsko izvještavanje.\n"Izvještaj sa rezervom dat je Poreskoj upravi na dio koji se odnosi na dio zapošljavanja ljudi na određeno vrijeme", rekao je Tegeltija danas novinarima u Kadinjanima kod Laktaša, komentarišući revizorski izvještaj za Poresku upravu Republike Srpske.\nTegeltija je podsjetio da se Poreska uprava već duže vrijeme suočava sa ovim problemom, jer se veliki broj ljudi nalazi na bolovanju i odlazi, zbog čega su u Upravi primorani da vrše zapošljavanja na određeno vrijeme.\nKada je riječ o problemu sa Zakonom o javnim nabavkama koji se pominje u revizorskom izvještaju, Tegeltija smatra da je sporno svega 6.000 KM u vezi sa javnim nabavkama i da to u obimnom poslu Poreske uprave ne zavređuje veliku pažnju.\nOdgovarajući na pitanje novinara da li je moguće da nadležne institucije sankcionišu Poresku upravu Republike Srpske kroz budžet, Tegeltija je rekao da se svi revizorski izvještaji razmatraju na Vladi Republike Srpske i da će Vlada, ukoliko bude smatrala da je neko od rukovodilaca prekršio neke važne odredbe, taj rukovidilac biti sankcioisan.\n"Nisam do kraja pročitao revizorski izvještaj, ali onoliko koliko je mene upoznao glavni revizor sa revizorskim izvještajem Poreske uprave Republike Srpske mislim da tamo nema ozbiljnih kršenja zakona", zaključio je Tegeltija.


Kurti sa Abazovićem u Davosu o saradnji i zajedničkoj sednici dve vlade - Kosovo Online\n24. Maj 2022. • 20:55\nKosovski premijer Aljbin Kurti sastao se, u okviru Svetskog ekonomskog foruma u Davosu, prvi put sa Dritanom Abazovijem, nakon izbora za predsednika Vlade Crne Gore i čestitao mu na preuzimanju dužnosti i poželeo uspeh u postizanju rezultata za građane, prenosi Reporteri.\nKako se navodi u saopštenju kabineta kosovskog premijera, Kurti je zahvalio Abazoviću za blisku saradnju Kosova i Crne Gore u mnogim oblastima.\n"Ističući volju za jačanjem veoma dobrih odnosa sa Kosovom, premijer Abazović je rekao da treba promovisati politiku koja je optimistična i puna poštovanja, sa fokusom na građane", navodi se u saopštenju.\nNa sastanku je, kako se navodi, bilo reči i o drugim pitanjima koja se odnose na omogućavanje slobodnog kretanja građana i o potencijalu saradnje u cilju većeg društveno-ekonomskog razvoja i povećanja investicija, a izdvojeni su zajednički infrastrukturni projekti koji povezuju Kosovo i Crnu Goru, kao što su putevi Dečan-Plav i Peć-Rožaje, koji će približiti građane i pomoći privredi.\nBez priče o demarkaciji\n"Razgovarano je o produbljivanju saradnje i koordinaciji aktivnosti Vlade Kosovo sa Vladom Republike Crne Gore, kao i o organizovanju G2G sastanka dve vlade u toku ove godine", navodi se u saopštenju.\nReporteri prenosi da na sastanku Kurtija i Abazovića nije pokrenuto pitanje demarkacije, uz podesećanje na raniju Abazovićevu izjavu da je pitanje demarkacije granice sa Kosovom završeno. Abazović je tada rekao da je ta tema bila zatvorena u vreme potpisivanja.\nPodseća se da je predsednik Crne Gore Milo Đukunović dao je drugačiju izjavu tokom nedavne posete Kosovu kada je rekao da se pitanje razgraničenja može smatrati problematičnim samo za nekoga ko želi da stvara probleme i da će zajednička komisija razmotriti ispravke.\nKosovo Crna Gora Aljbin Kurti Dritan Abazović\nKosovski premijer Aljbin Kurti sastao se na marginama Svetskog ekonomskog foruma u Davosu sa predsednikom Bezosovog fonda za zemlju Endrjuom Stirom sa kojim je razgovarao o pojedinim ključnim reformama koje sprovodi Vlada Kosova, sa naglaskom na postizanju održivog socio-ekonomskog rasta u skladu sa zajedničkim ciljem zelenijeg i pravednijeg društva, prenosi Reporteri.\nKurti: Svet se ujedinio protiv ruskog genocidnog režima\nAbazović: "Otvoreni Balkan" isto što i Berlinski proces, ne treba sve dramatizovati


Grad Zrenjanin organizovao drugi ciklus besplatnih oftalmoloških pregleda za građane -\nGrad Zrenjanin organizovao drugi ciklus besplatnih oftalmoloških pregleda za građane\nSaradnja sa Specijalnom bolnicom “Eliksir“ iz Novog sada.\nGrad Zrenjanin, u saradnji sa Specijalnom oftalmološkom bolnicom “Eliksir“ iz Novog Sada i Domom zdravlja “Dr Boško Vrebalov”, organizuje danas drugi ciklus besplatnih oftalmoloških pregleda za sugrađane, u okviru obimnog projekta “Lakše do boljeg vida – “Eliksir” dolazi kod vas” koji je ta bolnica počela da realizuje u 15 lokalnih samouprava na teritoriji Republike Srbije.\nUz pomoć kreditne linije Fonda za razvoj AP Vojvodine, “Eliksir” je uložio značajna sredstva u ovaj projekat i nabavku najmodernije mobilne oftalmološke opreme, a zahvaljujući razumevanju i osećaju za preventivne subspecijalističke preglede stanovništva na terenu, lokalna samouprava u Zrenjaninu prva je ostvarila ovu vrstu saradnje i partnerstva sa tom novosadskom bolnicom. Pregledi su i ovoga puta organizovani u ordinacijama Doma zdravlja “Dr Boško Vrebalov”, uz učešće domaćih i ruskih stručnjaka, a zakazalo ih je oko 45 naših sugrađana.\nDirektor Doma zdravlja Zrenjanin dr Zdravko Ždrale kaže da je akcija koju je Gradska uprava pokrenula, za saradnju s renomiranom Specijalnom oftalmološkom bolnicom “Eliksir”, od izuzetnog značaja za građane Zrenjanina i okoline.\nRezultati kojima raspolaže Specijalna bolnica “Eliksir“ tokom prvih mesec ipo dana sprovođenja akcije ukazuju da je ona bila potrebna i da će biti nastavljena u još većem obimu. U pitanju nisu samo standardni pregledi određivanja dioptrije ili naočara, već se radi isključivo o oftalmološkom pregledu na kom se može uočiti i proceniti da li je pacijentu potrebna dijagnostika zadnjeg segmenta oka i da li se sumnja na neko ozbiljnije oboljenje. U slučaju glaukoma, ili dijabetesa, veoma prisutnog u Vojvodini, prve promene se zapažaju upravo na oku i ako se otkriju blagovremeno, uz adekvatnu terapiju, ne dolazi do daljih problema.


Otvorena vrata za novinare u Surdulici\nNapisao Knauf Insulation Srbija Avgust 26, 2019\nMediji iz Pčinjskog okruga bili su gosti Knauf Insulation-a na prvom Danu otvorenih vrata koji je naša fabrika organizovala.\nSurdulica, 23. avgust, 2019.\nSa ciljem da se zainteresovana javnost bolje upozna sa proizvodnim procesom i načinom poslovanja kompanije, ali i informiše o planovima vezanim za nove investicije, organizovali smo "Dan otvorenih vrata" u fabrici u Surdulici za predstavnike lokalnih medija.\nNeposredni povod okupljanja novinara bila je najava novih investicija u fabriku u Surdulici u visini od 4 miliona evra, a koja će biti realizovana u narednih godinu i po dana.\nSagovornici medija su bili generalni direktor Knauf Insulation-a za zemlje Balkana, Kipar i Maltu, Tihomir Civkaroski, kao i direktor naše fabrike u Surdulici, Jovica Mišić.\nNaša kompanija zastupa kako poslovne tako i interese društva i zajednice u kojoj poslujemo, a sa svojih 139 zaposlenih smo jedini proizvođač kamene vune u Srbiji. Knauf Insulation je tokom prvih 15 godina poslovanja u Srbiji uložio preko 30 miliona evra u vrhunsku tehnologiju i pogone, a u planu su i dalja ulaganja u fabriku u vrednosti od preko četiri miliona evra’, izjavio je Civkaroski prilikom obilaska proizvodnih pogona.\nDobre rezultate dugujemo matičnoj kompaniji koja sa preko 40 godina iskustva u industriji, predstavlja jednu od najbrže rastućih u industriji izolacionih materijala, ali i svim našim zaposlenima i njihovoj posvećenosti da proizvedu najbolje i najkvalitetnije, poštujući sve zadate standarde – istakao je Civkarovski i dodao da, pored domaćeg, surdulička fabrika snabdeva još desetak tržišta u regionu svojim proizvodima.\nJovica Mišić je naglasio da surdulička fabrika postoji još od 1974. godine, a da naredne godine obeležava deceniju i po otkako se pridružila Knauf porodici. Pored stalno uposlenih proizvodnih pogona, bez prestanka se radi na poboljšanju različitih delova proizvodnog procesa.\nZahvaljujući tome, dobrom kolektivu i odličnom proizvodu, 2018. godine surdulička fabrika proglašena je za najbolju u celoj Grupi – naveo je Mišić.\nKompanija Knauf Insulation koja važi za jedno od najcenjenijih imena u svetu termoizolacije, u Srbiji je članica nemačko-srpske privredne komore (AHK) i mnogih drugih strukovnih i privrednih udruženja.\nNa taj način ne samo da ulaže u svoj razvoj, već zajedno sa drugim velikim investitorima, pomaže dalji razvoj i Srbije, Pčinjskog okruga i same Surdulice, istaknuto je na “Danu otvorenih vrata”.\nKnauf Insulation objavio godišnji izveštaj za 2020.\nOdržana deveta Knauf Akademija


Lenovo predstavlja novi poslovni softver na VMworld konferenciji Lenovo predstavlja novi poslovni softver na VMworld konferenciji – Personal magazin\nLenovo je danas, na VMworld konferenciji, predstavio niz ISV softverskih rešenja namenjenih malim i srednjim preduzećima, uključujući Red Hat OpenStack i VMware Software Defined data centar. Ova nova moćna rešenja će…\nLenovo je danas, na VMworld konferenciji, predstavio niz ISV softverskih rešenja namenjenih malim i srednjim preduzećima, uključujući Red Hat OpenStack i VMware Software Defined data centar. Ova nova moćna rešenja će pomoći korisnicima da poboljšaju performanse i olakšaju primenu zahtevnih usluga kao što su cloud, big data baze , ali i aplikacije koje koriste veliku količinu podataka. Današnji poslovni korisnici u potrazi su za najnovijom tehnologijom kako bi povećali fleksibilnost svojih preduzeća. Prema rezultatima nedavnog istraživanja koje je sprovela kompanija Lenovo, očekuje se da će preduzeća udvostručiti broj cloud aplikacija i skladištenja u narednih nekoliko godina. Upravljanje kompleksnom cloud virtualizacijom i korišćenje big data baza podataka radi podsticanja rasta prihoda će predstavljati značajnu prednost, kako za mala tako i za velika preduzeća.\nLenovo Cloud rešenja\nNova i ažurirana cloud rešenja kompanije Lenovo su kreirana tako da pomognu korisnicima da uspostave jednostavne i efikasne cloud platforme. Red Hat Enterprise Linux OpenStack platforma, zajedno sa Lenovo System x3650/x3550 M5 i ThinkServer RD650/RD550 rack serverima obezbeđuje performanse, skalabilnost i sigurnost koji su neophodni kako bi se ostvarila konkurentska prednost i kako bi se osigurale maksimalne performanse za cloud aplikacije koje su neophodne za poslovanje kompanije.\n„Otvoreno, hibridno cloud rešenje je kritično za novu generaciju poslovnih IT rešenja, a open-source tehnologije se koriste kao temelji za inovacije u svetu poslovnog računarstva”, izjavio je Džim Toton (Jim Totton), potpredsednik i generalni menadžer jedinice za poslovne platforme u kompaniji Red Hat. „U tom smislu, zadovoljni smo što smo proširili našu saradnju sa kompanijom Lenovo kako bi smo korisnicima pružili najnovija open-source rešenja, kao što su Red Hat Enterprise Linux i Red Hat Enterprise Linux OpenStack platforma, kao dodatak hardveru kompanije Lenovo. Zajedno ćemo obezbediti sigurne, pouzdane i fleksibilne platforme za poslovne IT sisteme, bilo da se one nalaze na hardveru, virtuelnim mašinama ili hibridnim cloud rešenjima.”\nCloud Reference Architecture kompanije Lenovo za VMware Software Defined data centar omogućuje pristupačnu i interoperabilnu cloud arhitekturu pomoću koje će se upravljati svim virtuelnim radnim zadacima preduzeća. Lenovo System x3650 M5 rack server, Lenovo networking i IBM Storwize V3700 skladišni sistem ostvaruju odlične rezultate na svim poljima. Kada je reč o virtualizaciji, performanse su 61 odsto bolje u odnosu na prethodne generacije.\nLenovo rešenja za baze podataka i big data\nS obzirom da se, prema Cisco Visual Networking indeksu, očekuje da će se globalni IP saobraćaj utrostručiti u naredne četiri godine, rukovođenje skladištenjem i distribucijom velikih podataka će biti značajnije nego ikada do sada. Lenovo je i dalje posvećen svojim rešenjima za velike podatke sa ažuriranim Hadoop reference arhitekturama za kompanije Cloudera, MapR i IBM. Ove testirane i integrisane referentne arhitekture pružaju najmoderniju tehnologiju kada su u pitanju veliki podaci uz pouzdanost i skalabilnost Lenovo System x3650 i x3550 M5 rack servera sa Intel Xeon E5-2600 V3 procesorima.\nKako podaci nastavljaju da rastu eksponencionalno, Lenovo je predstavio nova rešenja za baze podataka koja će pomoći korisnicima da promene svoje sfere poslovanja tako što će brzo iskoristiti moć podatka. Lenovo Database Configuration for EnterpriseDB Postgres Plus pruža kombinaciju Lenovo System x3850 X6 servera uz pouzdanost mainframe računara. Postgres Plus Advanced Server baza podataka zasnovana na open-source tehnologiji predstavlja ekonomično rešenje za baze podataka.\nLenovo Database Configuration za MongoDB bazu podataka kombinuje najpoznatiji NoSQL softver za baze podataka sa Lenovo System x3850 X6 serverom i pruža novi i napredni pristup računarstvu. Kombinacija pouzdanosti Lenovo System x3850 X6 servera i naprednih karakteristika MongoDB baze podataka omogućuje izvanredne sistemske performanse, dostupnost i pouzdanost, što rezultuje bržom obradom podataka i manjim zastojima tokom rada.\n„Kompletan IT svet se menja velikom brzinom pri čemu preduzeća obrađuju više podataka i saobraćaja nego ikada do sada”, zjavio je Mikael Žebel (Michael Gebele), potpredsednik sektora za razvoj globalnih sistema poslovne jedinice za poslovna rešenja u kompaniji Lenovo. „Posedovanje jednostavne i skalabilne infrastrukture hibridnih data centara koja će podržati brojna rešenja nikada nije bilo od većeg značaja. Uz najbolje ISV partnere u svojoj klasi, Lenovo obezbeđuje tu fleksibilnu infrastrukturu koja služi kao temelj za data centre.”\nLenovo predstavlja novi poslovni softver na VMworld konferenciji was last modified: September 2nd, 2015 by Redakcija


Tužilaštvo zatražilo 15 godina zatvora za Azru Bašić | Visokoin.com\nIznoseći završne riječi, Kajganić je rekao da su izvedeni dokazi pokazali da je u periodu izvršenja krivičnog djela postojao oružani sukob između Vojske Republike Srpske s jedne, te Hrvatskog vijeća odbrane (HVO), Teritorijalne odbrane i Hrvatske vojske, s druge strane. Oružani sukob postojao je i na području naselja Čardak, odakle su odvođeni civili u Dom JNA u Derventi, u kojem su nezakonito zatvarani.\n– Nijedan svjedok nije osporio njen identitet. Svi su potvrdili da su za njeno ime saznali od policajaca ili drugih ljudi, a veći broj svjedoka je tokom istrage prepoznao po fotografijama iz tog perioda. To je potvrdila i njena prijateljica Nihada Čučić, koja je rekla da je optužena otputovala sa Nedžadom Bašićem u SAD – naveo je Kajganić.\nTužilac je dodao da su svjedoci, koji su upoznali Bašić 26. aprila 1992. godine, potvrdili da su je viđali i u logoru “Rabić”, u kojem je bilo zatvoreno više od 100 ljudi.\nKajganić se posebno osvrnuo na ubistvo Blagoja Đuraša i na strašna zlostavljanja koja su zatvoreni srpski civili pretrpjeli u Domu JNA. Podsjetio je na velike patnje koje su zatvorenici doživjeli tokom samog jednog poslijepodneva, a koje su ostavile trajne fizičke i psihičke posljedice. Tužilac je naveo da su po naredbi Bašić, između ostalog, morali da jedu jugoslovenske dinare, da ližu krv sa poda, da se četvoronoške kreću po staklom zasutom podu dok ih je ona jahala, da izlaze na simuliranja strijeljanja, te da trpe strašne udarce od kojih su gubili svijest.\n– Utvrđeno je da je Blagoje Đuraš doveden kao civil i dokazano na koji način je zlostavljan i ubijen. Brojni svjedoci su potvrdili da su vidjeli da je Azra Bašić učestvovala u njegovom premlaćivanju i da ga je ubola nožem u vrat – naveo je Kajganić.\nTužilac je zatražio da Sud BiH, prilikom određivanja kazne, uzme u obzir činjenicu da je Bašić pokazala naročitu okrutnost i upornost prilikom činjenja krivičnog djela, posebno tokom ubistva Blagoja Đuraša, te potpuno odsustvo kajanja zbog učinjenog, kao i izbjegavanja ekstradicije iz SAD.\nTužilaštvo kao otežavajuću okolnost smatra i držanje Bašić, koja se hvalila kako je ubila Đuraša.\nKajganić je tokom usmenog, skraćenog iznošenja završnih riječi, rekao da odbrana nije osporila nijedan dokaz Tužilaštva, narušila kredibilitet svjedoka i dovela u sumnju njihove iskaze. Binasa Abaspahić, branilac Azre Bašić, iznijet će na ročištu 15. decembra završne riječi.


Samo u BiH: Neustavno ministarstvo dodjeljuje nagrade najboljim studentima F BiH | Dnevnik.ba\nPodsjećamo presudama Ustavnog suda FBiH iz 2010. Ministarstvo obrazovanja i znanosti i Ministarstvo kulture i sporta FBiH je proglašeno neustavnim.\nPosušje: Ministarstvo obrazovanja "sređuje" ocjene\nNagrade će uručiti federalna ministrica obrazovanja i znanosti Elvira Dilberović, prenosi Fena.\nStudente su nominirali fakulteti koji djeluju u sastavu javnih visokoškolskih ustanova u Federaciji BiH – univerziteti u Sarajevu, Tuzli, Zenici i Bihaću te Univerzitet "Džemala Bijedić" Mostar i Sveučilište u Mostaru.\nPodsjećamo presudama Ustavnog suda FBiH iz 2010. Ministarstvo obrazovanja i znanosti i Ministarstvo kulture i sporta FBiH je proglašeno neustavnim. Ustavni sud je jasno rekao kako Parlament Federacije Bosne i Hercegovine nije imao ustavnu osnovu za osnivanje i utvrđivanje nadležnosti Federalnog ministarstva obrazovanja i nauke i Federalnog ministarstva kulture i sporta.\nU Mostaru nagrađeni najbolji studenti u FBiH


I Luka Bar pretovara kontejnere – Bankar.me\nJuly 29, 2019 BIZNIS, Članci, CRNA GORA, SVE VIJESTI Leave a comment\nLuka Bar odnedavno potpuno regularno i bez smetnji pretovara generalne terete, uključujući i kontejnere, što je do skoro bilo ekskluzivno pravo konkurentske firme Port of Adria, kojom gazduje turska kompabija Global Ports Holding.\nTu informaciju “Vijestima” je potvrdio izvršni direktor većinski državne Luke Bar Vladan Vučelić koji očekuje da će polugodišnji izvještaj o poslovanju ove barske kompanije u 2019. biti pozitivan.\nOdgovarajući na pitanja “Vijesti”, on je naveo da će usvajanje izvještaja o poslovanju Luka Bar za šest mjeseci 2019. godine biti jedna od tačaka dnevnog reda sjednice Odbora direktora koja će biti održana krajem ovog mjeseca.\n“Podaci iz preliminarnog izvještaja govore u prilog činjenici da će se Luka Bar moći pohvaliti pozitivnim poslovanjem u navedenom periodu”, naglasio je Vučelić.\nTokom 2017. Luka Bar je poslovnu godinu, prema konsolidovanom bilansu, završila sa dobitkom od 539,4 hiljade eura, dok je u 2018. godinu nakon reprocjene imovine i spornih potraživanja, izgubila čak 20,29 miliona eura. Posljedni tender za privatizaciju Luke Bar poništen je krajem aprila 2017. godine.\nRazličita su mišljenja, i dilema je, ipak, ostala i dalje prisutna, u vezi sa tim da li bi ova barska kompanija danas bila u mnogo boljoj poziciji da je privatizovana na tenderu oglašenom 2016. godine od strane poljske OTL grupacije? To je bio razlog da prvo direktora Vučelića, koji od kraja 2018. obavalja tu funkciju, pitamo za mišljenje.\n“Informacije koje posjedujem o iskustvu Luke Rijeka u poslovanju sa kompanijom o kojoj govorite, upućuju na zaključak da sigurno ne bi došlo do boljitka u poslovanju Luka Bar, te da je odluka Vlade Crne Gore, u odnosu na tadašnji tender za privatizaciju, bila ispravna”, tvrdi Vladan Vučelić.\nPredstavnik manjinskih akcionara u Odboru direktora Luke Bar Milivoje Knežević nije želio da komentariše za “Vijesti” i odgovara na pitanja o polugodišnjem izvještaju, pretovaru kontejnera i poziciji kompanije nakon propalog tendera.\nKasalica: Bolje bi bilo da je Luka privatizovana\nFinansijska analitičarka Mila Kasalica za “Vijesti” je kazala da bi bilo bolje da je Luka Bar privatizovala 2016. godine poljska OTL grupacije. Ona je za to navela dva razloga, od kojih je prvi taj što je u pitanju bio kredibilan investitor za poslove pretovara i lučkog ozbiljnog upravljanja, koje se bavi doprinosima ekonomskom razvoju lokalnog i regionalnog tržišta.\n“Drugo, podaci iz prvog kvartala 2019. Luke Bar, a nakon finansijski opravdano visokoraščišćavajuće prethodne godine, ne ohrabruju osim za naplatu spornih potraživanja. Zato je još uvijek očigledno da je Luka Bar u vanredno osjetljivom stanju koje još uvijek traje”, ocijenila je Kasalica.\nPrema njenim riječima, ako se ostvareni parametri prvog kvartala uporede sa procjenom imovine iz 2018. godine, takvo eventualno poređenje strukovno obavezuje da ako se ne ispune projektovani pretovari i prihodi, na kraju ove godine bi trebalo da se sagledaju dodatni efekti ispravki u formi godišnjih umanjenja poslovnog rezultata.\n“Ili sažetije, partijsko-politički su se napravile premetačine, ali Luka Bar nije izašla na zelenu granu ozbiljnog poslovanja”, objasnila je Mila Kasalica.\nPrevious Intervju: Predsjednik i generalni izvršni direktor OTP banke Šandor Čanji\nSljedeći Crna Gora na 45. mjestu najinovativnijih država


Posjeta ambasadora Branka T. Neškovića Velsu, 11. - 12. decembra 2016.\n: 19. 12. 2016.\nU sklopu planiranih diplomatskih aktivnosti Ambasade za ovu godinu, ambasador Branko T. Nešković je 11. i 12. decembra posjetio Vels, jednu od četiri konstitutivne države Ujedinjenog Kraljevstva i obavio razgovore sa zvaničnicima ove gostoljubive postojbine starih Kelta.\nU razgovoru sa prvim ministrom Karvin Džounsom (Carwyn Jones), govorilo se o trenutnoj političkoj situaciji u Velsu i Ujedinjenom Kraljevstvu. Velšani znaju puno toga o našoj zemlji i drago im je da je BiH na dobrom putu evrointegracija. Obradovala ih je inicijativa za organizovanje investicione konferencije sljedeće godine u Londonu, a prvi ministar je obećao učešće kompanija iz Velsa, izrazivši nadu da će neka od njih pronaći svoj interes za konkretnijim poslovnim angažmanom, kako u Bosni i Hercegovini, tako i Velsu.\nS direktorom i zamjenikom direktora Agencije za trgovinu i investicije obavljen je veoma otvoren razgovor, uz prezentovanje privrednih potencijala dviju zemalja. Velšani su obradovani mogućim organizovanjem investicione konferencije sljedeće godine na kojoj bi učestvovali, a veoma su otvoreni za saradnju sa našim kompanijama.\nS direktorom smo obišli Muzičko-dramsku kraljevsku akademiju u centralnom dijelu Kardifa, na kojoj trenutno studira oko 800 studenata iz cijelog svijeta. Posjeta Velsu završena je na Fakultetu žurnalistike kardifskog Univerziteta. Tokom razgovora sa Nikom Bodikombom (Nick Bodycombe), direktorom Evropske kancelarije za inovacije, Nikom Mosdelom (Nick Mosdell), zamjenikom direktora za PR Univerziteta u Kardifu, profesorima i studentima, rečeno nam je da je Fakultet otvoren za saradnju sa našim univerzitetima i da je prošle godine jedan student iz naše zemlje završio master studij na ovom Fakultetu.\nPosjeta Velsu je iskorištena da se na jedan neposredan i optimističan način prezentuje slika naše zemlje u svjetlu mogućnosti njenog ekonomskog napretka i stabilnosti. Tokom posjete podijeljen je promotivni materijal s kojim raspolaže Ambasada i koji se koristi u ovakim prilikama, a posjetu je obilježila izuzetna pažnja i ljubaznost domaćina.


Zašto su stigle lažne dojave o bombama i ko stoji iza njih - Izazov\nRadio-televizija Srbije\t 16. maja 2022. 18:41\nČak 97 osnovnih škola u Beogradu kao i pojedine srednje škole jutros su dobile dojave o bombama. Nakon detaljne provere kontradiverzionih ekipa MUP-a u velikom broju škola, utvrđeno je da su dojave bile lažne.\nNakon pretećih dojava o postavljenim bombama u beogradskim osnovnim školama, stigla je nova pretnja da su postavljene bombe na mostovima u Beogradu, tržnom centru "Stadion", ali i "Vodovodu".\nGoran Mandić, profesor na Fakultetu bezbednosti navodi za RTS da se radi o organizovanom napadu koji je dobro pripremljen sa ciljem da izazove strah i paniku.\n"Evidentno je da ovo nije delo pojedinca, ne može ovo da uradi ni organizovana grupa, ovo je delo neke službe, neke države koja sprovodi ovu vrstu specijalnog rata prema Srbiji", ocenjuje Mandić.\nUkazuje da je za ovakvu akciju potrebna ozbiljna organizacija.\n"Da pošalje toliki broj dojava na toliko različitih adresa ne može pojedinac nego veoma ozbiljna organizacija koja je prvo trebala da prikupi sve informacije o radnom vremenu, kada đaci idu u školu, koje institucije još mogu da gađaju", objašnjava Mandić.\nNa pitanje kako se biraju institucije koje se gađaju odgovara:\n"Imate dve vrste koje su interesantne za napad – jedna vrsta su ona pravna lica koja su od značaja za funkcionisanje države, a druga pravna lica su ona koja nisu od značaja ali se okuplja veliki broj ljudi u tim institucijama , i evidentno je ovde da je procena onih koji rade to da je najbolje gađati škole jer se tamo nalazi veliki broj dece, a svi smo osetljivi na decu", navodi Mandić.\nUkazuje da su sajber napadi samo jedan deo specijalnog rata.\n"Ja mislim da je ovo specijalan rat jer sajber napad je samo jedan deo specijalnog rata, a faktički sve ove posledice koje proističu od dojava mogu se svrstati upravo u jedan oblik specijalnog rata koji je u ovom slučaju usmeren prema Srbiji", navodi gost Beogradske hronike.\nSve ovo što se dešava, dodaje on, događa se zato što nismo uveli sankcije Rusiji.\n"To je evidentno ako posmatrate genezu prvo idemo avioni koji lete za Moskvu, pa aerodromi, pa se onda širi polako. Ko može da bude zainteresovan za toliko širok dijapazon metagde će poslati dojavu – onaj kome ne odgovara ovakva trenutna situacija", ukazuje Mandić.\nOcenjuje da će se dojave ponovljati i u nekom narednom periodu.\n"A kada će se završiti nemoguće je i nezahvalno prognozirati.Verovatno kada vide da ne postižu svoj cilj, pa će eventualno probati neke druge metode i sredstva da koriste", ukazuje gost Beogradske hronike.


Vučiću, koliko je ljudi prolilo suza zbog tebe? – Sandžačke Novine\nKao mlada i perspektivna nada srpskih radikala, političko čedo Vojislava Šešelja zastupalo je ekstremne ideje o Velikoj Srbiji, etnički čistoj državi koja bi se protezala do granica Karlovac – Karlobag – Ogulin – Virovitica.Zbog takvih ideja mnoge majke na svim zaraćenim stranama lile su gorke i teške suze za svojim najmilijima, a Vučić je, naravno, sve to pratio iz svojih brojnih stranačkih, državnih i drugih funkcionerskih fotelja, nikada i ne pomislivši da uzme pušku u ruke.\nGodinama je Vučić potpirivao nacionalnu i versku mržnju i za to dobijao apanaže, a da nikad nije imao dana radnog staža. Vrhunac ludila predstavlja njegov poziv da se za jednog Srbina pobije 100 muslimana.Zbog takve politike desetine hiljada ljudi je zauvek napustilo svoju zemlju i rodne kuće, kako oni koji su morali da beže sa ratnih područja u Srbiju, tako i oni koji su iz Srbije bežali u svet. Sve je to praćeno sankcijama, inflacijom, sveopštom bedom i siromaštvom i brojnim razorenim životima i suzama miliona. Oni koji su dizali glas, zauvek su ućutkani, baš kao novinar Slavko Ćuruvija, koji je od Vučića, tada na funkciji ministra informisanja, dobio direktnu pretnju:\n-Osvetiću se kad-tad Slavku Ćuruviji za laži koje o meni objavljuje “Dnevni telegraf” – zapretio je Vučić novinaru koji je ubrzo posle toga likvidiran.I dok je narod lio suze zbog razorenih i uništenih života, Vučić se kućio. Na sam početak bombardovanja SRJ, Vučić od Vlade dobija stan. Majke su u suzama pratile sinove u rat i čekale vesti o njima, dok je radikalski sin birao nameštaj za svoj novi dom.\nUspeo je Vučić da preživi 5. oktobar, ali kad je video da mu povratak na vlast baš i ne ide od ruke pod istim odelom, rešio je da se preobuče u evropejca, koji čita Vebera i baštini protestantsku etiku. No, kako kažu u narodu da kad seljak ode u grad selo ostaje u njemu, tako su i u Vučiću ostali radikalski sentimenti i metode vlasti, ma kako glumio demokratu.To se najbolje vidi po sad već desetogodišnjoj vladavini, iza koje je ostala radikalska pustoš. Progoni protivnika, razvaljene institucije, gaženje prava i pravde, ponižavanje slabih, opšta pljačka i otimačina, slike su Vučića zbog kojih plače većinska Srbija.


Japan se oporavlja od ekonomske krize - Radio Slobodna Evropa\nSrijeda, 22. maj/svibanj 2013, 09:20 CET\nVijestiRaspored emisijaProgramiPodcastKako nas slušatiFrekvencije u BiHFrekvencije u SrbijiFrekvencije u Crnoj Gori Sedmica u slikama: 12.- 18. maj 2013. Beograd: Čistač cipela Oboren Ginisov rekord u maturantskom plesu Stan' Neretvo Stranica TV LibertyRSE na YouTube-uFoto galerijeVideo Vijesti Japan se oporavlja od ekonomske krize Printajte Veličina slova - + 22.05.2013 Japanska centralna banka saopštila je danas da se treća po veličini ekonomija u svetu oporavlja kako se obnavlja potražnja u drugim zemaljama, ali je u aprilu ponovo\nzabeleženo povećanje trgvinskog deficita. Banka Japana je odlučila da ne menja svoju strategiju udvostručenja monetarne baze u cilju dostizanja inflacije od dva odsto i pokretanja ekonomije posle dve decenije stagnacije. U saopštenju banke se, međutim, navodi da postoji "visok stepen nesigurnosti u vezi s japanskom ekonomijom" i da još nema znakova skoka cena. Japan je u prethdnom kvartalu ostvario ekonomski rast od 3,5 odsto, ali zaostaju rezultati u povećanju izvoza i podsticanja korporativnog investiranja. Japanski trgovinski deficit se u aprilu povećao na neočekivanih 879,9 milijardi jena (8,6 milijardi dolara), pošto je oslabljana valuta povećala troškove uvoza. Deficit u martu bio je 362,4 milijardi jena. Izvoz je u odnosu na april prošle godine povećan za 3,8 odsto na 56,3 milijardi dolara, dok je uvoz porastao za 9,4 odsto na 64,9 milijardi dolara, prema preliminarnim podacima Ministarstva finansija.\nTrgovinski deficit je dostigao rekordnih 83,4 milijardi dolara u prethodnoj fiskalnoj godini koja je završena u martu. Vrednost jena je oslabila više od 20 odsto u odnosu na američki dolar i evro, a očekuje se da će njegov pad dovesti do oporavka izvoza. Oporavak američkog i drugih većih tržišta takođe su pomogli porastu potražnje za japanske proizvode. Slabija valuta, međutim, uticala je na povećanje troškova uvoza sirove nafte i gasa, čija je potražnja u Japanu porasla posle zatvaranja većine nuklearnih elektrana u zemlji.\n09:16 Japan se oporavlja od ekonomske krize 08:27 U Briselu razgovori o utaji poreza 07:12 22. maj - Međunarodni dan biodiverziteta 07:02 Mađarski premijer Angelu Merkel usporedio sa Hitlerom 06:56 SAD identifikovale osumnjičene za napad u Bengaziju 22 maj/svibanj 2013\nIzbor urednika Most: Popov i Šehić Da li je Beograd otpisao Dodika? Tema sedmice Zdrava hrana na balkanskim trpezama Igor Štiks za RSE Štiks: Subverzivne poruke iz Zagreba Govoreći bosanski Kurspahić: Farbanje u ružičasto Kongresmen za RSE Engel: Neće biti podele Kosova, ni daljih podela na Balkanu NajčitanijeDa li je Beograd otpisao Dodika? (2587)Zašto bebe u skoro svim zemljama svijeta kažu "mama" (863)Kurspahić: Farbanje u ružičasto (788)Sveti Njegoš po Amfilohiju (783)Lokalni izbori u Hrvatskoj: Zatvorena birališta (627) Gaf nedelje: Prokletstvo, Aca na Kosovu i dva Obraza (624) Putovanje bh. građana u Hrvatsku: Biometrijski pasoš, lična karta ili viza (558) Skupština Vojvodine usvojila deklaraciju (543) Zašto Eurosong gubi popularnost (540)Štiks: Subverzivne poruke iz Zagreba (537)Najčešće poslanoOHR odbio intervenisati: Vlasti trebaju riješiti krizu u Federaciji BiHSveti Njegoš po AmfilohijuNajviše komentaraDa li je Beograd otpisao Dodika? (57)Kurspahić: Farbanje u ružičasto (29)Sveti Njegoš po Amfilohiju (19)Skupština Vojvodine usvojila deklaraciju (12)Štiks: Subverzivne poruke iz Zagreba (11)Zašto Eurosong gubi popularnost (11)Vestervele u Beogradu: Datum zavisi od implementacije sporazuma (8)Eurosong u Švedskoj uz skandal sa glavnim sponzorom (7)Zdravstvenom sistemu u RS prijeti kolaps (6)Virus pasivnosti među mladima u BiH (6)Najgledanije Pojma nema, a svira Beograd: Čistač cipela Cetinje: „Marš protiv mafije – Marš za slobodu“ Sedmica u slikama: 12.- 18. maj 2013. SAD: 24 mrtvih u naletu tornada Oboren Ginisov rekord u maturantskom plesu SAD: Desetine žrtava u naletu tornada Dvije škole, pamet jedna Sjećanje na budućnost Protest prosvjetnih radnika u Sarajevu Produkti i uslugePodkastRSSPretplataMobilni telefon RSE


RTS :: Vučić: Veoma smo zadovoljni saradnjom sa OEBS-om\nPolitika Vučić: Veoma smo zadovoljni saradnjom sa OEBS-om\nsreda, 09. okt 2019, 13:43 -> 13:53\nAleksandar Vučić je istakao da OEBS predstavlja izuzetno značajnu regionalnu bezbednosnu organizaciju, koja pruža mogućnost za zajedničko suočavanje sa mnogobrojnim postojećim i novim bezbednosnim izazovima, saopštila je Služba za saradnju s medijima.\n"Veoma smo zadovoljni saradnjom koju ostvarujemo sa Misijom OEBS-a u Srbiji i smatramo da je ekspertska podrška, koju ova Organizacija pruža našim institucijama, izuzetno značajna. Cenimo i podršku Misije procesu izrade Medijske strategije", rekao je Vučić i pohvalio saradnju koje naše institucije ostvaruju sa Misijom OEBS-a na Kosovu i Metohiji.\nPredsednik Vučić visoko je ocenio i saradnju sa OEBS-om i njenom Kancelarijom za demokratske institucije i ljudska prava (ODIHR) u oblasti unapređenja izbornog procesa.\nU cilju praćenja primene preporuka i unapređenja izbornog procesa, Vlada Srbije je u avgustu ove godine donela odluku o osnivanju Radne grupe za saradnju sa OEBS-om i Kancelarijom za demokratske institucije i ljudska prava.\n(sreda, 09. okt 2019, 14:38) - Katarina [neregistrovani]\nVazno da su obe strane zadovoljne mednusobnom saradnjom.\n(sreda, 09. okt 2019, 14:38) - anonymous [neregistrovani]\nSaradnja sa OEBS-om zaista je na veoma visokom nivou!


Tag: borba, međunarodni, nasilje, žene\nNa Međunarodni dan borbe protiv nasilja nad ženama, podaci na svetskom nivou govore da svaka treća žena i devojčica doživi fizičko ili seksualno nasilje tokom svog života, najčešće od partnera. U 2017. godini, svaku drugu ubijenu ženu u svetu ubio je partner ili član porodice; tek svaki dvadeseti muškarac ubijen je u sličnim okolnostima. U Srbiji, svaka druga žena se suočila sa psihološkim, a svaka treća sa fizičkim nasiljem.\nNasilje nad ženama i devojčicama je jedna od najrasprostranjenijih, najpostojanijih i najštetnijih povreda ljudskih prava u našem svetu, koja se često ne prijavljuje zbog nekažnjavanja, tišine, stigmatizacije i stida. Za borbu protiv nasilja u porodici, neophodno je koordinirano i sveobuhvatno angažovanje aktera zaduženih za prevenciju, zaštitu i krivično gonjenje, kao i adekvatne strateške mere u tom domenu.\n– Nasilje nad ženama je prisutno u svim društvima i svim društvenim slojevima!Nastavićemo da vredno radimo sa svim našim partnerima, na svim nivoima, kako bi otklonili suštinske uzroke tog nasilja, i to kroz preispitivanje društvenih normi i ponašanja, unapređenje zakonodavnog okvira i institucija i poboljšanje usluga za žene koje su preživele nasilje, a nijedna žena ili devojčica neće biti izostavljena – izjavila je Fransoaz Žakob, stalna koordinatorka UN u Srbiji.\nIskorenjivanje nasilja nad ženama i devojčicama je u središtu UN Agende održivog razvoja do 2030. godine. To je prvi korak ka globalnom miru i sigurnosti i jedan od preduslova za unapređenje, zaštitu i ostvarivanje ljudskih prava, rodne ravnopravnosti, demokratije i privrednog rasta.\nZajedno sa Vladom Republike Srbije i partnerima, Tim UN u Srbiji je realizovao značajne aktivnosti usmerene ka tome da se nasilje nad ženama i devojčicama iskoreni i te aktivnosti donose rezultate. U protekle tri godine, Tim UN u Srbiji i Vlada Republike Srbije pod vođstvom Koordinacionog tela za rodnu ravnopravnost rade na prevenciji nasilja, kao i na tome da žrtve nasilja dobiju pravovremenu i delotvornu zaštitu i podršku relevantnih institucija, a da se počinioci kazne. Zahvaljujući podršci Švedske agencije za međunarodni razvoj i saradnju, nasilje u porodici u Srbiji postepeno, umesto „privatne stvari“, postaje tema od značaja za javnost i dobija sve veću pažnju.\nU sklopu zajedničkog programa Integrisani odgovor na nasilje nad ženama i devojčicama, do sada je 360 policijskih službenika/ca završilo obuku o postupanju prilikom izlaska na lice mesta po prijavi nasilja. Osim toga, više od 200 zdravstvenih radnika/ca iz cele Srbije obučeno je za pružanje adekvatne podrške žrtvama. Kada je reč o prevenciji, preko 2500 dečaka i devojčica se uključilo u različite aktivnosti usmerene ka pospešivanju rodne ravnopravnosti, prevazilaženju štetnih rodnih stereotipa i suzbijanju rodno zasnovanog nasilja. Mreža „Novinarke protiv nasilja prema ženama“ predstavlja važan stub podrške celokupnom radu u ovoj oblasti. Članice ove neformalne grupe su 31 urednica i novinarka posvećene unapređivanju medijskog izveštavanja o nasilju nad ženama.\nIstovremeno, posebna pažnja se posvećuje marginalizovanim grupama žena, među kojima su Romkinje, žene sa invaliditetom i žene iz ruralnih područja, koje nesrazmerno manje prijavljuju nasilje nego druge žene. U 2018. godini, aktivistkinje iz ženskih organizacija civilnog društva, koje su i same pripadnice osetljivih grupa, obučile su 200 stručnih radnika/ca o specifičnim faktorima ugroženosti tih grupa i o načinima da im se olakša pristup uslugama podrške.\nI pored činjenice da decu svedoke nasilja u porodici takođe treba smatrati žrtvama, institucije često ne preduzimaju odgovarajuće mere zaštite. U cilju spašavanja zaštite kako žena, tako i dece, međusektorski timovi iz 12 opština su obučeni i opremljeni da bolje reaguju na rodne i međugeneracijske modele nasilja u porodici.\nTim UN u Srbiji je trajno posvećen neumornom radu na iskorenjivanju rodno zasnovanog nasilja. Život bez nasilja je neotuđivo osnovno pravo. Uskraćivanjem slobode ženama i devojčicama, uskraćuje se sloboda svima.\nZajednički projekat Integrisani odgovor na nasilje nad ženama i devojčicama u Srbiji II realizuje Tim UN u Srbiji (UNICEF, UN Women, UNFPA i UNDP) u partnerstvu sa Vladom Republike Srbije, na čelu sa Koordinacionim telom za rodnu ravnopravnost. Projekat je usmeren na razvoj društvenog i institucionalnog okruženja koje će doprineti nultoj toleranciji i iskorenjavanju nasilja nad ženama u Srbiji. Zajedničkim delovanjem agencija Ujedinjenih nacija i Vladinih tela doprinosi se rešavanju problema nasilja u porodici i partnerskim odnosima, unapređuje podrška ženama, devojčicama i njihovim porodicama i stvara okruženje koje ne toleriše nasilje.


RTS :: Da li je na pomolu nova "fantomska" olimpijada?\nOstali sportovi Da li je na pomolu nova "fantomska" olimpijada?\nutorak, 25. feb 2020, 21:00 -> 21:37\nKorona virus širi se Japanom, ugrožavajući Olimpijske igre koje bi zemlja trebalo da organizuje u Tokiju krajem jula i početkom avgusta. Japanska prestonica već je u prošlosti jednom bila prisiljena da se odrekne održavanja olimpijade koja joj je bila dodeljena – 1940. godine. Japan je te godine trebalo da organizuje i Zimske olimpijske igre u gradu Saporu, koje je takođe prepustio drugima. Na planiranje i otkazivanje tih igara, koje se u Zemlji izlazećeg sunca često nazivaju "fantomskim", veliki uticaj je imala geopolitička igra između Sila osovine s jedne, i SAD i Velike Britanije s druge strane.\nMada japanska vlada i Međunarodni olimpijski komitet uveravaju javnost da epidemiološka kriza na Dalekom istoku ne dovodi u pitanje održavanje Olimpijskih igara u Tokiju, otimanje koronavirusa kontroli poslednjih dana izaziva sve veću zabrinutost u japanskoj javnosti i u odnosu na taj veliki sportski događaj, na koji su već utrošene milijarde dolara.\nJapanski mediji javljaju da je broj potvrđenih slučajeva obolevanja od koronavirusa u zemlji prešao 800, te da među zaraženima ima i onih koji nisu boravili na nesrećnom kruzeru "Dajmond princes", u Kini ili imali direktan kontakt sa kineskim turistima.\nSa obzirom da su zaraženi otkriveni u više većih gradskih sredina širom zemlje, uključujući tu i prenaseljeni Tokio, među građanstvom raste zabrinutost da bi Olimpijske igre mogle da budu ozbiljno ugrožene epidemijom.\nPolitički značaj "fantomskih igara"\nMalo je poznato da je Tokio već jednom bio prisiljen da se odrekne olimpijskih igara čije je pravo na organizaciju osvojio. Reč je o 12. letnjim igrama zakazanim za 1940. godinu, koje je osujetio rat.\nTo je trebalo da budu prve Olimpijske igre u istoriji koje bi organizovala jedna azijska zemlja i, što je u to vreme u kojem su politika i međunarodni odnosi bili prožeti surovim teorijama o gradaciji ljudskih rasa, bilo vrlo bitno – jedan "obojeni", navodno inferiorni, narod.\nZa Japan, koji je u vreme kada se kandidovao već vladao Tajvanom i Korejskim poluostrvom, te kroz marionetsku državu Mandžukuo kontrolisao severoistok Kine, bilo je vrlo bitno da organizacijom najvećeg svetskog sportskog događaja, koji prate obimni infrastrukturni radovi, dokaže svetu da je civilizovana zemlja koja se nalazi na nivou ekonomskog i tehnološkog razvoja koji je isti ili uporediv sa zapadnim silama.\nKroz Igre se, takođe, želelo pokazati i da je Japan neprikosnoveni lider Azije, kojem, u skladu sa njegovim civilizacijskim i ekonomskim napretkom, pripada pravo da politički predvodi, pa i fizički vlada kontinentom.\nJapanska vlada imala je i unutrašnju političku agendu – igre su zamišljene da ujedine i inspirišu narod koji su očekivala ozbiljna iskušenja u predstojećim osvajačkim ratovima, kao i da posluže da se javnost uveri da se zemlja ekonomski oporavila od Velike svetske krize iz 1929. godine.\nI prestonička vlada je bila zainteresovana da preko olimpijade pošalje poruku da je grad u potpunosti nadvladao sve posledice zapanjujućeg zemljotresa iz 1923. godine, koji su pratili stihijski požari i neredi i u kojem je poginulo najmanje 105.000 ljudi.\nOno što je zaista fascinantno je da je Japan tražio i stekao pravo da te 1940. godine organizuje i Zimske olimpijske igre (u gradu Saporu) i šestomesečnu svetsku izložbu (u Tokiju), čime je trebalo da ostvari za druge nezamislivo dostignuće – (gotovo) simultano održavanje svih logistički najsloženijih, najskupljih i najprestižnijih svetskih događaja.\nOve, može se reći, neobuzdane ambicije govore o stepenu nacionalističke opijenosti i religijskom žaru u toj zemlji sredinom tridesetih godina. Jer, iza nastojanja da se svi važni svetski događaji objedine u Japanu u istoj godini nalazila se vera da je on "zemlja bogova", koja ima sudbinu da predvodi Aziju, i koju u 1940. očekuje praznik od ogromnog značaja.\nNaime, tadašnja država, i šire, politička i vojna elita u Japanu propagirale su ideju da je mitologija domaće mnogobožačke religije Šinto, koja je pripovedala o tome kako su Japanski arhipelag stvorila nebeska božanstva i kako je prvi japanski vladar, potomak Boginje sunca, stupio na zemlju pre više od dve i po hiljade godina, zapravo istorija.\nMitološki spisi iz ranog osmog veka upotrebljeni su za računanje starosti carske loze, i po tim proračunima, 1940. je trebalo da se navrši tačno 2.600 godina od stupanja na tlo i osvajačkog pohoda prvog (legendarnog) vladara Japana, Đinmua – godišnjica koju je država nameravala da iskoristi za ideološku homogenizaciju stanovništva i slanje političkih poruka inostranstvu.\nOlimpijska osovina Berlin-Rim-Tokio\nPrva ideja o održavanju Olimpijskih igara u Japanu rodila se 1929. i nakon dve godine debata u zemlji i opipavanja pulsa u inostranstvu, skupština grada Tokija je 1931. godine jednoglasno donela odluku da istakne kandidaturu za najveći međunarodni sportski događaj.\nJapanu su Letnje olimpijske igre zvanično dodeljene 1936. na sastanku Međunarodnog olimpijskog komiteta (MOK) u Berlinu, gde je tada održana 11. olimpijada, koja je poslužila za demonstraciju ekonomske moći i organizacione sposobnosti nacističkog režima.\nHitlerovi propagandisti nadali su se i da će pažljivo probrane nemačke atlete, ubirući pregršt medalja, domaćoj javnosti u praksi potvrditi, a inostranstvu nametnuti, nacističku ideološku sliku o fizičkoj nadmoćnosti arijevske rase.\nDa je hronološka sekvenca u kandidaturi za Olimpijske igre u četvrtoj deceniji prošlog veka vezana za političko-vojni afinitet tri zemlje koje su tih godina postale poznate kao "Sile osovine", pokazuje koordinacija Tokija sa Rimom. Naime, i italijanska vlada je nameravala da, po ugledu na Berlin, kroz sport demonstrira svetu rastuću silu svoje fašističke države, pa je Večni grad ušao u nadmetanje za olimpijske igre 1940. skupa sa Tokijom.\nMeđutim, kada su Japanci uputili molbu Dučeu da Rim povuče svoju kandidaturu kako bi dalekoistočna carevina sigurno dobila olimpijadu zakazanu za 1940, važnu godinu u kojoj se po japanskom mitskom predanju navršavalo tačno 2.600 leta od stupanja na presto prvog japanskog cara, Musolini je na to pristao, pomerivši kandidaturu svoje zemlje za 1944.\nTako je u periodu od 1936. do 1944. trebalo da bude ostvaren niz od tri letnje olimpijade u organizaciji novih svetskih (fašističkih) sila, Nemačke, Japana i Italije, kojim bi bila dokazana teza o rasnoj i civilizacijskoj superiornosti njihovih naroda i svetu dato na znanje da je došlo do pomeranja jezgara ekonomske moći.\nSituacija se, međutim, zakomplikovala kada je švajcarski grad Lozana, sedište MOK-a, objavio kandidaturu za olimpijadu 1944, koja je padala tačno na pola veka od osnivanja tog internacionalnog tela. Musolinijev režim je ocenio da italijanska prestonica ne može da pobedi takvog kandidata, pa je Duče odlučio da prekrši svoje obećanje Japancima i ponovo uvede Rim u trku za olimpijadu 1940.\nUspon i pad Tokija\nIsprva među kandidatima za 12. olimpijske igre 1940, pored Tokija i Rima, našli su se i Aleksandrija, Barselona, Budimpešta, Buenos Ajres, Dablin, Helsinki, Rio de Žaneiro i Toronto. U drugi krug plasirali su se prestonice Japana, Italije i Finske. Među njima se povela tako ogorčena bitka da sednica MOK-a u Oslu 1935. nije mogla da odluči pobednika. To se desilo tek godinu dana kasnije u Berlinu, kada je Tokio odneo prevagu, porazivši Helsinki u poslednjoj rundi glasanja.\nMeđutim, odmah po tom uspehu, Tokio se suočio sa ozbiljnim protivljenjima, i u inostranstvu i kod kuće. Naredne 1937, Japan je otpočeo vojne operacije u centralnoj Kini napadima na Šangaj, Nanđing i druge gradove. To je izazvalo snažnu reakciju Velike Britanije i naročito Sjedinjenih Država, koje su u tome videle pretnju od daljeg širenja japanskog vojnopolitičkog uticaja u azijsko-pacifičkom regionu. Usledili su brojni pritisci da se Japan odrekne olimpijade ili da mu ona bude oduzeta.\nU samom Japanu, zbog razmera operacija u Kini i potrebe da se pripremi za eventualni budući rat protiv SAD za primat u Tihom okeanu, vojska je ubrzo počela da se protivi utrošku novca, gvožđa, čelika i drugih sirovina za infrastrukturne radove za dve olimpijade. Ona je zahtevala i da se radna snaga u većem broju posveti ratnom naporu i zazirala od toga da bi deo njenog ljudstva mogao da bude povučen iz stroja kako bi se formirale reprezentacije za različite sportove.\nJapanska vlada je tako u leto 1938. godine zbog teške vojnopolitičke situacije odlučila da odustane od održavanja olimpijada u Tokiju i Saporu 1940. Letnja je prepuštena Helsinkiju, koji, međutim, zbog izbijanja Drugog svetskog rata i sukoba sa Sovjetskim Savezom takođe nije uspeo da je održi.\nMOK je zimsku olimpijadu od koje je Japan odustao najpre poverio Sent Moricu u Švajcarskoj, a onda nemačkom gradu Garmiš-Partenkirhenu, ali ni te igre nikada nisu održane zbog izbijanja rata 1939.\nProšlost kao uteha?\nPojedini medicinski stručnjaci smatraju da bi novi koronavirus u Japanu mogao da dostigne vrhunac tokom marta i potom počne da jenjava. U tom scenariju, po kojem virus slabi kako raste temperatura i dužina dana, te postaje sezonski problem koji se javlja isključivo zimi, biće dovoljno vremena za konsolidaciju do održavanja najvećeg sportskog događaja na planeti u kojem bi trebalo da učestvuje više od 15.000 atleta.\nMračniji scenario, po kojem se virus otima kontroli i opstaje bez obzira na doba godine, međutim, mogao bi biti fatalan po Olimpijske igre, jer sportski radnici ocenjuju da preostaje još dva ili, maksimalno, tri meseca do trenutka kada odluka o tome da li se olimpijada održava ili ne mora biti donesena.\nEventualno otkazivanje ili pomeranje ovogodišnje olimpijade zbog epidemije smrtonosnog koronavirusa, posebno s obzirom na gore navedenu nesrećnu olimpijsku istoriju, bilo bi ne samo ekonomski, već i nemali psihološki udarac za japansko društvo i državu.\nMeđutim, i u tom slučaju Japanci će bar imati utehu u činjenici da je njihova zemlja već uspešno organizovala tri olimpijade – Letnje igre u Tokiju 1964. godine, i Zimske u Saporu 1972. i Naganu 1998.\nNije slučajno da su prve dve održane upravo gradovima koji su trebali da budu domaćini "fantomskih igara" iz 1940. godine.\n(sreda, 26. feb 2020, 05:15) - anonymous [neregistrovani]\nOve olimpijske igre bi trebale da budu dosad nevidjene, ne koliko zbog sporta već zbog tehnologije tj robotike koja bi pratila tu olimpijadu, a da ne govorimo o gubicima koji bi se merili desetinama milijardi eura.\n(sreda, 26. feb 2020, 00:56) - anonymous [neregistrovani]\nMnogi će morati da se odreknu svega i svačega ...\njer ovoga puta medicina nema blage veze šta je uopšte taj tzv. korona virus niti kako se prenosi.


Foto: Srna | Ženama Sarajevsko-romanijske regije podijeljeni paketi pomoći\nSrna 03.07.2020 12:13\nU Palama i Istočnom Novom Sarajevu podijeljeno je po 35 paketa, a obuhvaćene su žene iz višečlanih porodica, koje ne rade ili su ostale bez posla zbog epidemije virusa korona iz opština Pale, Istočni Stari Grad, Istočno Novo Sarajevo, Trnovo i Istočna Ilidža, a jutros je na Sokocu podijeljeno 130 paketa pomoći ženama iz višečlanih porodica sa područja opština Rudo, Višegrad, Čajniče, Rogatica, Novo Goražde, Sokolac i Han Pijesak.\nRukovodilac Područne jedinice Sokolac, Ministarstva poljoprivrede, šumarstva i vodoprivrede Republike Srpske Jelena Mićić rekla je novinarima da jedan paket sadrži 15 jednodnevnih tovnih pilića, 90 kilograma koncentrata za ishranu i potrebne vitamine.\nOna je istakla da žene koje učestvuju u ovom projektu, osim truda oko tova pilića neće imati drugih troškova u obezbjeđenju hrane, te se očekuje da će dobiti 40 do 50 kilograma pilećeg mesa za svoju porodicu.\nMićićeva je naglasila da je na području Banjalučke regije već realiziovan ovakav projekat, uz podršku organizacije UN žene, finansijsku pomoć Švedske i u partnerstvu sa Džender centrom Republike Srpske.\n"Cilj je da se definišu inovativne aktivnosti za rodno odgovorno budžetiranje na regionalnom nivou. Po završetu ovog projekta su sve opštine u svoje budžete uvrstile značajna sredstva za podršku ženama", naglasila je Mićićeva.\nOna je rekla da su sa istim projektom nastavili na području Sarajevsko-romanijske regije, gdje su uspostavljeni džender timovi sa kojima su dogovorili nabavku 200 paketa tovnih pilića.\nPrema njenim riječima, prioritet Republike Srpske je, osim suzbijanja epidemije virusa korona i ublažavanja posljedice na zdravlje stanovništva, proizvodnja i obezbjeđenje dovoljne količine hrane.\nVršilac dužnosti načelnika Odjeljenja za privredu i društvene djelatnosti opštine Pale Igor Ikonić istakao je da je riječ o jednom u nizu projekata koje realizuje Ministarstvo poljoprivrede, šumarstva i vodoprivrede Srpske, a u kojem su lokalne zajednice posrednici u dodjeli paketa.\nIkonić je naveo da je ova pomoć dobrodošla jer je riječ o ženama koje žive na selu i imaju iskustva sa uzgojem tovnih pilića.\nOn je podsjetio da je ova lokalna zajednica kao pomoć poljoprivrednicima organizovala i podjelu plastenika, pomoć pčelarima, podjelu sjemenskog materijala, a u narednom periodu izvršiće podjelu visokosteonih junica.\nDanas je paket dobila i Slađana Rudić, majka troje djece koja živi na selu i ima iskustva sa uzgojem pilića.\nRudićeva je naglsila da će im ova pomoć značiti mnogo.\nMinistarstvo poljoprivrede šumarstva i vodoprivrede RS Pilići